text:
TELEVISIONTUQI YATICHAÑATAKI
Janïr utt'askasa
San Gabriel Radioxa, juk'amp nayrar sarantañapatakix Televisión taypiw kunaymäni wali wakiskiri wakichäwinak aymar arut
ukjamaraki kastill arut wakt'ayaña, ukat yatichäwi-yatiqäwituqina, k'umar jakañtuqina, yap yapuchäwituqin juk'ampinakan
yanapat'añapataki, uka amtampiw Departamento de Video utjnuqayapxatayna.
Waranqa llätunk pataka maranakanxa, Hno. José Canut Saurat San Gabriel Radio irptirix machaqa equipos Departamento de Video
ukatak alawayatäna. Ukat uka machaq equiponakasti jank'akirakiw irnaqañatak sum wakt'ayatäxatayna.
Nayrïri Video wakichat'ata wakichäwisti akïritaynawa: "La mosca Marimacha y la familia zampoña" k'umar jakäwituqir chiqañchata,
kunjamats Tuberculosis usut taqi markachirinakax jark'aqasipxsna uka amtampi.
Estudio de Video Qallaräwi
Waranqa llätunk patak llätunk tunk payani marana, "Premio Bartolomé de las Casas" ukjam atipasaxa, Estudio de Video "Bartolomé
de las Casas ukjamaraki Auditorio San Gabriel" ukaw utt'ayatäxatayna. Ukarusti purt'aniwayapxataynawa: Bolivia markan jilïr
irpiripa Jaime Paz Zamora, Felipe Gonzales España anqa markata yaqhanakampi.
Jichhaxa, Estudio de Video "Bartolomé de las Casas" juk'ampiw nayraqatar iranqäwinakamp sarantaski, kunaymäni wakichäwinak
wakt'ayasina.
AMTÄWINAKAPA
Jach'a amta
Yatichäwi-yatiqäwituqin Televisión taypi wawanakaru, wayna tawaqunakaru, markachinakar yatichaña, yatiyaña, p'arxtayaña,
amuyt'ayaña; ukjamaraki kunati jiwasan saräwisan utjki ukanak amtthapiña, jach'añchayaña; ukapachparaki taqinir uñt'ayaña,
Educación Alternativa y Permanente uksan yatxatirinakar yanapt'añataki.
Phuqhasir amtanaka
- Jakäwisan yanapt'ir wakichäwinak wakt'ayaña.
- Televisión taypi taqi markachirinakar p'arxtayaña.
- Jamuqanak taypi kunanakati markasan utjki ukanak uñt'ayaña.


c: text/html

text:
Wali aski isturyanaka Aka tuqita Tecnología
Isturyanaka Aka tuqita Tecnología
28 taypi sata phaxsi 2016
Manq’a phayir suxta maran Kicha sat jisk’a lalax uraqpachat jupar arkirinakaniwa
"Kicha, wakichäwinx wali aytatapuniyatawa. Mä suxta maran jisk'a wawataki, ukat Ellen jupan wakichäwipana, wali askipuniwa."
10 lakan phaxsi 2016
Global Voices Podcast: Pokémon Go ukax pulitikuptiwa
Aka simanax Irán, Japón, China, México ukat Timor Oriental markanakaruw puriyapxsma.
17 chinuqa phaxsi 2016
Somalí – Puntlandia markankir waynax k'añaskunak lurañ uñstäyawayi
"Jisk'a wawan anatasiskañapatakix kariy yänakw churirïtxa ukat ukar kachxatam sarakiw sirïtxa. Amuyatajatakix uka yänakamp anatasitapaw akham machaq uñstir amuyunak utjäwayi".
30 willka kuti phaxsi 2015
Burkina ukat Burundi yatiqirinakan amuyt'äwipawa, waranqaniruw malaria usut qhisphiyaspa
Moctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.
3 qasäwi phaxsi 2015
29 sata qallta phaxsi 2014
30 lakan phaxsi 2014
Cloghers: Camboyana-nkir wayn tawaqunakax blogs ukanak uñstayasiñampiw qalltapxi
Rising Voices ukaw Camboya markan Cloghers ukjam sutin yatxatwi wakt'ayawayi, wayn tawaqunakan blog ukanak uñstayasipxañapataki ukatx uksan qillqt'äwinakp uñt'ayapxañapataki.
Kirguistán markanx activistas tawaqunakax isturyanakap formato digital uksan qillt'as uñt'ayapxi
Kirguistán markan activistas tawaqunaka, jupanakax aldeas uksankir wawanakaruw yatiñanakap uñt'ayapxi.
31 willka kuti phaxsi 2014
Rusia markanxa: Jilïr irpirimp Twitterampix achakump phisimpjamäpxiwa
Machaq patrunanak Kremlin ukhamarak Twitter tuqina. Moscú markax demanda uk Twitter uksan qillqawayi ukat mä victoriaw Rusia markatak sasin sawayi.
30 mara t'aqa phaxsi 2014
Achachilanakax Wikipedia-n qillqapxi
Tecnologia apnaqäw jasq’aräwiw nayrirpachaw ch’iyjañ achachilanak ukankapxañpataki.
26 mara t'aqa phaxsi 2014
Mä zambiano waynuchux “Profesional Certificado por Microsoft” ukwa katuqatayna
Mä tunka phisqan maran zambiano marcan yuriri uñ waynuchux mä ch’axwawi aka tecnologia de informacion ukat comunicación uka taypin uñstawayi jupax wali yatiñan waynuchuw tukuwayi.
22 mara t'aqa phaxsi 2014
19 llamayu phaxsi 2014
GV Face: Mundialtuqit Internet ukan anchit uñacht’äwi
¿Tenemos una nueva hoja de ruta para la gobernanza global de Internet? El Hangout de la semana proviene de la conferencia del Net Mundial en...

robotstxt: allowed

filter: keep


text:
Aka qillq¬äwix Lucy Martirosyan jupaw chiqpachanx uñstayawayi PRI.org suxta uru saraqkipanx mara qallta phaxsita, pä waranq tunka suxtan marankasinxa ukhamarakiw lur¬äwinakax wiltat uñacht’ayasi..
“Moonwalk” ukax jupatakix jasakinwa. Michael Jackson jupar jasak yatxapiyasispäna. Ukampirus Adel Al-Jaf, jupa jaqitakix wali jasakinw “moonwalk” uka thuquñaxa, ukhamarakiw Michael Jackson tatanx thuquwipanaks thuqt’arakirinxa, ukampirus jupax jayachiqanak thuqurinxa kunapachatix Irak markan jakkanxa.
Thuquñ munañ qalltawatanaw kunapachatix Michael Jackson ukhamarakiw Britney Spears jupanakar uñjasa paninipuniw lurapxirinxa. ukatw thuquñx amrawarakinxa, ukampirus Michael Jackson CD discupanak ukhamarak thuquwipampi waraqt’arakitana.
Al-Jaf jupax siwa, Irak markanx khitinakatix ukham thuqupk jupanakar jisk’achasiwa akax mä waraqt’awinakak arsuwatana, aka BBC, 2015. Akham thuqunakax wali jisk’achatarakiwa kunalaykutix warmi, wali jasa thuqukaspas ukham uñt’atarakiwa.
Al-Jaf juparuxa, tatapanakax janiw breakdance ukhamarak rap thuquñapx munapxirikanti kunalaykutix jan walt’äwinak apanispa sapxirinwa.
Al-Jaf jupax pä patak phisqatunkanjaqinakam chik jiwayatawa kunapachatix Bagdad markanx jan walt’äwinakax utjkanxa, aka jan walt’äwix ISIS jupanakan chamanchatanwa.
“Sapxitanw kuntix lurkiristx ukax jan walt’äwinak Irak markatak apanispa, kunalaykutix janiw sarawisanakakiti”, ukhamsaw Al-Jaf jupax mä waraqt’äwinx arsuwanxa 2015. “janiw thakhinakanx thuquñx atkiristi. Sapxitanwa: ‘akanakax walja jan walt’äwinak jakawimanx apanispha. Irak markanx janiw suma jakäwix akham thuqunakampix utjkasphati”.
Al-Jaf jupax thuquskakinwa, jaylliskakinwa ukhamarakiw papearakinxa. Jupax jamaschiqanakak thaqirinx walisum thuqt’añataki. Ckunapachatix pallapallax katjirin ukhax sirinw janiw nayax thuqkti, jan ukasti sirinw, nayax nuwasiñanak yatiqaskta, akax jupatakix wali askinwa.
YouTube ukhamarak Skype taypin Jonathan Hollander jupan walja aruskipäwinak katuqirinxa, New York ukan akham thuquwinak uñstayirirakiwa: Battery Dance.
Al-Jaf jupax qhipatuqirux Battery Dance jupampiw capital jordana de Amán ukankapxanwa.
Akaw nayrpacha Al-Jaf jupax thuqkanx walja jaqi taypina. Akaw nayrir waraqt’apax thuquwipata:
kunapachatix Jordania Irak markar kutt’ankanxa, Al-Jaf sanwa llakitakiw jikxatasta.
“saräwisanxa, jiwasanakax akham amtanakatx sartasiñasawa. Mä chachatix thuqki ukha chachax janiw chiqpachans chachakiti”, sanwa.
“Irak markatx mä uruw yaqha chiqar thuqur sarxaxa, kawkantix jaqinakarus thuquñax munasphan ukatx jan akatuqx uñchikiphati”.


text:
Jaqi Aru
In English | En Español
“Jaqi Arux”mä tama tamachäwiwa. Taqi jupanakanax internauta pä arut kimsa arut (aymara, kichwa, castillanu, inklis) yatxatat arsur qillqirinakawa. Jupanakasti taqi chuymamp, achchilanakan amuyupanak uñtasa, mä jach’a amuyump, ukjamarus jan khitin amtayat, markankir anqaxanqir arunakxat jach’a amuyunak, amtawinak ch’amañchañatak mayacht’atapxiwa aka 2.0 internet tuqi (blogs, facebook, emails, etc.).
Aka mayacht’aw tamasti taqi markankir anqaxankir arunak ciberespacio tuqin amthapipxañanakapatakiwa, nayrar sarantayapxañanakapatakiwa, amtawinak amtapxañanakapatakiwa, yatxatapxañanakapatakiwa, uñacht’ayapxañanakapatakiwa, arut ar jaqukipapxañanakapatakiwa, aru amuyunak ch’iqitatayapxañanakapatakiwa, arsu qillqapxañanakapatakiwa, taqi ukatak mayacht’atapxiwa.


text:
Diosan apayanit suma yatiyäwinaka
¿Kunas Diosan apayanit suma yatiyäwinakajja? ¿Kunatsa ukar confiysna? Aka folletow uka jisktʼanakar qhanañchtʼätam.
¿Kunjamsa aka folletojj yanaptʼiristamjja?
Diosan Arupata, mä arunjja, Bibliat sum yatjjatañatakejj aka folletow yanaptʼätam. Ukat Bibliaman textonak thaqtañatakis sapa tʼaqa tukuyapanwa utjaraki.
¿Kuna suma yatiyäwinakas jiwasatak utji?
¿Kuna suma yatiyäwinakas jiwasatak utji? ¿Kunatsa uka yatiyäwinakajj wali wakiskirejja? ¿Kun lurañasasa? Taqe ukanak yatjjatam.
¿Khitis Diosajja?
¿Diosajj sutinïpachati ukat jiwasanakat llakispachati?
¿Biblian suma yatiyäwinakapajj Diosatpunt jutpacha?
Bibliajj taqe kuns cheq parli sasajj ¿kunatsa sissna?
¿Khitis Jesucristojja?
¿Kunas mä qhespiyäwejja? Ukat ¿jichhürunakan kunsa Jesusajj luraski? Taqe ukanak yatjjatam.
¿Kunas Diosan amtapajj aka Oraqetakejja?
Kuna amtampis Diosajj Oraq luräna, kunapachas t’aqhesiñanakajj tukusjjpachani, kunjamsa Oraqejj mä paraisor tukuyatäni ukat khitinakas ukan jakasipjjani ukjja, Bibliaw sum qhanañchi.
¿Jiwatanakatakejj mä suyt’äwejj utjiti?
Maynejj jiwjje ukhajja, ¿kunas paspacha? Jiwat amigonakasampi ukat familiaranakasampi ¿mayamp jikissnati?
¿Kunas Diosan Reinopajja?
¿Diosan Reinopanjj khitis apnaqani, ukat kunsa jutïrin lurani?
¿Kunatsa Diosajj jan walinaka, tʼaqhesiñanaka jan tukjpacha?
¿Kunjamsa jan walinak qalltawayi? ¿Kunatsa Diosajj jan jankʼak tukjpacha? ¿Tʼaqhesiñanakajj tukusjjpachäniti?
¿Kunjamsa familianakajj kusisit jakasipjjaspa?
Familianakajj kusisita jakasipjjaspa ukwa Jehová Diosajj muni. Ukat casaratanakatakisa, awk taykanakatakisa ukat wawanakatakis kuna ewjjtʼanakas utji uk yatjjatam.
¿Kawkïrisa cheqa yupaychäwejj uk kunjamsa yatsna?
¿Mä cheqa religionakit utjpacha? Uk yatiñatakejja, Jesusajj kamsänsa uka phesqa toqet yatjjatam.
¿Kunjamsa Diosan Leyinakapajj yanaptʼistu?
Kunatsa Diosan yanapap muntanjja, ukat Jesusajj kuna pä Leyinakats qhanañchäna uk yatjjatam.
¿Kunjamsa Diosar jak’achassna?
¿Taqe oracionanakti Diosajj istʼpacha? ¿Kunjamsa mayisiñasa? Ukat Diosar jakʼachasiñatakejj ¿kunanakampis lursna? Ukanak yatjjatam.
¿Kunas yaqha religionanakampejj pasani?
Mä urojj taqe religionanakajj cheqpach Diosar yupaychapjjpachäniti.
¿Kunatsa Diosajj mä marka ajllisiwayi?
Kunatsa ukat kunjamsa Diosar servirinakapajj wakichtʼasipjjañapa uk Bibliaw sum qhanañchi.
¿Kunatsa Bibliat yatjjataskakiñama?
Diosata ukat Arupat yateqatamjja, ¿kunjamsa yaqhanakar yanaptʼaspa? ¿Kunjamsa Diosamp sum apasisma?


text:
Perú marka pachana taqi chiqa pampa ayllunakana, yapu yapuchäwinaka, uywa uywachäwinaka, chawlla katüwinaka, manq’a juyranakata taqi kuna uñstayañataki, ukata quqanaka k’utäwinakampi kuna, taqi jaqi kankaña ukhamaraki qullqi jalaqayaña chuymampi suma ch’amanchäwinaka sartayasiskarakini. Constitución sutinchata jach’a kamachinakana qullqimpi yanapt’äwinaka tuqita amuykipatanakarjamawa, yapu achunaka uywa alxañanaka qhatunakasa qullqi jalaqt’ayaña layku suma sartayataskarakiniwa, ukhamata uka yänaka alxañanakasa anqäxa markanaka qhatunakaru alxañataki apsuñaru wayusiñataki, ukampi taqi mayni pampa ayllunakana utjasirinakana ch’amanchasipaxañanakapataki.
Uka jach’a amtäwi phuqaña laykuxa Estado taypita:
(a) Yapu achuyäwinaka, uywa mirayäwinaka, challwa katüwinaka taqi chiqana t’uqintayasa sartayasiskarakini, chiqanxa anqäxa markanaka qhatunakaru uñt’ayañataki alxañataki ch’amanchasa, ukhamata Perú marka pachana qhatunaka taypina jani anqäxa marka tuqinakata apanita yänaka maya uñch’ukiñataki.
(ch) Uma irpanaka, uma taqichiqaru irpjañanaka, ukata uraqinaka ch’amanchaña irnaqäwinakasa sartayataskarakiniwa, uka pachparakiwa jaqinaka taqi tuqi markata markanakaru awtunakata apnaqirinakaru, micha qhana qhantayirinakaru, yatiyäwinaka yatiyirinakaru, yapu uywa yänaka imirinakarusa suma yäqataskarakiniwa.
(h) Niya aynacht’irjama markanakarusa mayachthapisa ch’amanchasawa nayraru sartayasiskarakini, pampa ayllunakana kunaymana yänaka luraña utanaka machaqachasisa, ukhamata jani Estado taypinkiri mayachäwinaka taypita qullqi yanapt’äwinaka katuqasa juk’ampi qullqi jakiñataki irnaqäwinaka utjañapataki.
(i) Yapu yapuchäwinaka ukata uywa uywachäwinaka machaqa yatiñanakampi ch’amanchasisawa yanapasiskarakini, jathanaka tuqita suma yatxatäwi lurtäwinaka phuqasa, machaqa yänaka apnaqasa, ukhamaraki uka yänaka yatiña kankañampi apnaqañanakasa suma sartayataskarakiniwa.
(k) Yapu achuyäwinaka taypita qullqi jalaqayañanaka utjañapataki yanapt’änaka churaña tuqita Perú marka pacha suyunakapana arsuthapïwinakasa amtasiskarakini.
(l) Yapu achuyäwinaka tuqita wali khusa yatiyäwinakawa wakicht’ataskarakini, ukanakampiwa yapu yapuchirinakaxa kunaymana qullqi jalaqayañanaka tuqita lup’isa taqi chiqa markanakana lurtäwinaka wakicht’asipkarakini.


text:
WAKICHÄWINAK WAKT'AYAÑATAKI
Janïr utt'askasa
San Gabriel Radyuxa, Departamento de Producción ukjatpachaw wayraru kunaymän wakichawinakap taypi qhanstaraki wali jaywjanakar
purt'asina. Ukampirus kunati Radun wakichäwinak wakt'ayatanakapaw imataraki, sañäni: siwsäwinaka, wakiskiri wakichäwinaka,
nayrapcha kusist'äwinaka, jichhapacha kusist'äwinaka, kunaymäni phust'awinaka, jayllintt'äwinaka yaqhanakmpi
yarichäwi-yatiqäwtuqin yanapt'añataki.
AMTÄWINAKAPA
Jach'a amta
Markachirinakataki, wawanakataki, wayna tawaqunakataki kunaymän wakiskir wakichäwinak wakt'ayaña: siwsäwinaka, radionovelas,
documentales yaqhanakampi, ukjamaraki Radyun wakichäwinakapar yanapt'añatak yatichäwi-yatiqäwituqin yanapt'ir amuyunaka
waruqt'aña, ukjamaraki kunanakati wakichaski ukanakas jutïr wakichäwinakatak sum imxaña.
Phuqhasir amtanaka
- Juk'amp wakiskir wakichäwinak waruqt'askañaki.
- Archivos documentales sum imaña.


text:
“Taqe akapachankir jaqenakar yatiyir sarapjjam, nayar arkir tukuyapjjam”
“Taqe akapachankir jaqenakar yatiyir sarapjjam, nayar arkir tukuyapjjam; bautisapjjam [...]. Yatichapjjarakim taqe kuntejj nayajj jumanakar yatichapksma ukanaka phoqhaña” (MAT. 28:19, 20).
141, 97 QʼOCHUNAKA
1, 2. Mateo 24:14 qellqat liytʼasajja, ¿kuna jisktʼanakas utjaspa?
JICHHÜRUNAKANJJA, Diosan arunakap yatiyir sartan ukhajj waljaniw istʼapjjestu, yaqhepasti janiw kunsa yatiñ munapkarakiti. Ukampis Jehová Diosan Testigonakapajj utat uta yatiyirit uñtʼatätanwa. Diosan arunakap janis yaqhepajj istʼañ munapkchejja, yatiyktan uk sumwa uñjapjje. Kunjamtï yatktanjja, “Diosan reinopat aka suma yatiyäwisti aka oraqpachanwa yatiyatäni” sasaw Jesusajj arsuwayäna (Mat. 24:14). ¿Kunatsa jiwasaw Jesusan arsutapjja phoqasktan sasin sissna? Ukham sasinjja, ¿jachʼa jachʼat tukusktanjja?
2 Walja religionanakaw ‘Diosan suma yatiyäwinakap nanakaw yatiyapjjta’ sasin sapjje. Ukampis jupanakajja, kunjamsa Jesusar uñtʼawayapjje uka toqetakwa parlañ yatipjje. Iglesianakapana, televisionana ukhamarak Internetanakwa Bibliat parlapjje. Yaqhepasti, ‘hospitalanakan doctorata, enfermerata, jan ukajj profesorat irnaqasaw jaqenakar yanaptʼapjjta’ sasaw sapjje. ‘Ukham lurasasti, Diosan arunakapsa yatiyapkirista ukhamawa’ sasaw sapjjaraki. Ukampis ukham lurasajja, ¿cheqpachapunit Jesusan arunakap phoqasajj jaqenakar yanaptʼasipkpacha?
3. Mateo 28:19, 20 qellqatarjamajja, ¿kuna pusi luräwinaksa Jesusan arkirinakapajj lurapjjañapa?
3 ¿Arkirinakapan ukaru jaqenakajj sarapjjaspa ukti Jesusajj munpachäna? Janiwa. Jiwatat jaktkäna uka qhepatjja, Jesusajj akham sasaw walja arkirinakapar säna: “Taqe akapachankir jaqenakar yatiyir sarapjjam, nayar arkir tukuyapjjam; bautisapjjam [...]. Yatichapjjarakim taqe kuntejj nayajj jumanakar yatichapksma ukanaka phoqhaña” sasa (Mat. 28:19, 20). Jesusan uka arunakaparjamajja, pusi luräwinakwa lurañasa. Uka pusit kimsajj akanakawa: Jaqenakaru Jesusan arkiripar tukuyaña, bautisaña, yatichaña. Ukampis ¿kunsa nayraqatajj lurañasa? Jesusajj sänwa: “Sarapjjam” sasa. Uka toqetjja, Bibliat yatjjattʼat mä jaqejj akham siwa: “‘Sarapjjam’ siski uka arurjamaw taqe cristianonakajj phoqapjjañapa. Ukatakisti inas mä calle khurkataru, jan ukajj lamar qota khurkataru sarapjjañapajj wakischini” sasa (Mat. 10:7; Luc. 10:3).
4. ¿Kunas oraqpachan yatiyasiñapatakejj munasi?
4 ¿‘Arkirinakajajja sapa maynis sapakiw chʼamachasipjjani’ sañti Jesusajj munaskäna? Jan ukajj ¿sum wakichtʼasisinwa tamjamajj oraqpachan yatiyapjjani sañcha munpachäna? Mä sapa jaqejja, janiw ‘taqe akapachankir jaqenakarojj’ yatiykaspati, jan ukasti tamjam wali sum wakichtʼasisinakwa oraqpachan yatiyasispa. Ukatwa Jesusajj arkirinakapar ajllkäna ukhajj akham säna: “Jaqe katuri tukuyapjjäma” sasa (Mateo 4:18-22 liytʼañataki). Ukham sasinjja, Jesusajj janiw anzuelor manqʼa uchasa, chawlla katuñatak qontʼaski uka chawlla katurit parlkänti. Jan ukasti, kunjamtï mä qänampi (redempi) chawlla katuñatakejj waljanin yanaptʼapajj munaski uka toqetwa parlaskäna (Luc. 5:1-11).
5. ¿Kuna pusi jisktʼanakarus qhanañchañasa, ukat kunatsa?
5 Jichhürunakanjja, ¿khitinakas Jesusan arunakaparjamajj Diosan arunakap yatiyasipki? Uk yatiñatakejja, aka pusi jisktʼanakaruw qhanañchañasa:
¿Kuna toqetsa yatiyañasa?
¿Kunatsa Diosan arunakap yatiyañasa?
¿Kunjamsa yatiyañasa?
¿Kawkikamasa ukat kunapachkamas yatiyañasa?
Uka jisktʼanakar qhanañchañajja, jichhürunakan khitinakasa jaqenakar yanaptʼañatakejj chʼamachasisipki uk yatiñatakiw yanaptʼistani. Ukatsti, Diosan arunakap yatiyaskakiñatakis yanaptʼarakistaniwa (1 Tim. 4:16).
¿KUNA TOQETSA YATIYAÑASA?
6. ¿Kunatsa Jehová Diosan Testigonakapakiw Diosan Reinopat yatiyapjje sasin sissna?
6 (Lucas 4:43 liytʼañataki). Jesusajja, “Diosan reinopat” suma yatiyäwinakjja yatiyapunirïnwa, arkirinakapajj uka pachparak lurapjjaspa ukwa jupajj muni. Jichhürunakanjja, ¿khitinakas uka yatiyäwinakjja “taqe markanakan” yatiyasipki? Cheqansa, Jehová Diosan Testigonakapakiw uk lurasipki. Diosan arunakap jan istʼañ munirinakasa, ‘Testigonakakiw Diosan arunakap yatiyapjje’ sasaw sapjje. Amuytʼañataki, walja markanakan misionerot irnaqtʼiri mä sacerdotejja, akham sasaw mä jilatar satayna: “Testigonakarojj sapa markanwa ‘¿kuna toqetsa yatiyapjjta?’ sasin jisktʼirïta. Jupanakasti, jan sum amuytʼasisajj ‘Diosan Reinopatwa yatiyapjjta’ sasin sapjjetäna” sasa. Ukampis uka Testigonakajj janiw jan amuytʼasirïpkänti, jan ukasti cheqpach cristianonakjamajj mä amtanikïpjjatapwa uñachtʼayasipkäna (1 Cor. 1:10). Jupanakasti, kuna toqettï Yatiyañataki sat revistajj yatiyaski uka toqetarakwa yatiyasipki. Uka revistasti, Yatiyañataki. Jehová Diosan Apnaqäwipat Yatiyaski satawa. Yatiyañataki revistajja, sapa kuti mistki ukhajj niya 59 millón revistanakaw 254 arunakan imprimisi. Oraqpachanjja, uka revistakiw taqe revistanakat sipansa jilpachajj lakirasi.
7. Cristianöpjjtwa sirinakan pʼeqtʼirinakapajj janiw Diosan Reinopat yatiyapkiti sasin ¿kunatsa sistanjja?
7 Cristianöpjjtwa sirinakan pʼeqtʼirinakapajj janiw Diosan Reinopat yatiyapkiti. Ukampis uka toqet parlapjje ukhajja, Diosan Reinopajj sapa cristianon chuymapankiwa sasakiw sapjje (Luc. 17:21). Jaqenakarojja, ‘Jesucriston apnaqat alajjpachankir Reinokiw taqe jan waltʼäwinak askichjjani’ sasin janiw yatichapkiti (Apo. 19:11-21). Antisas Navidadana, jan ukajj Semana Santanakwa Jesusat parlapjje. Ukham lurasajja, aka Oraqjjar apnaqkani ukhajj kunsa Jesusajj lurani uk janis yatipkaspa ukhamawa. Kuna toqetsa yatiyapjjañapa ukjja janiw yatipkiti, ukhamïpanwa kunatsa yatiyapjjañapa uk jan amuyapkarakiti.
¿KUNATSA DIOSAN ARUNAKAP YATIYAÑASA?
8. ¿Kuna amtampis Diosan arunakap jan yatiyañasäki?
8 ¿Kunatsa yatiyañasa? Diosan arunakapjja, janiw qollqe apthapiñ laykusa ni wali suma utanak utachañ laykus yatiyañasäkiti. Jesusajj akham sasaw arkirinakapar säna: “Taqe akanaksti inakiw lurapjjäta, ukanak lurañataki chʼam inaki katoqapjjatam layku” sasa (Mat. 10:8). Diosan arunakapajj janiw qollqe ganañ amtampi yatiyasiñapäkiti (2 Cor. 2:17). Yatiyirinakajj janiw yatiyatapat qollqe pagatäñ suyapjjañapäkiti (Hechos 20:33-35 liytʼañataki). Uka toqetjja Jesusajj wali qhansa ewjjtʼawaykchïnjja, jila parte religionanakajj qollqe apthapiñataki, jan ukajj iglesiapan qollqe toqet jan aynachtʼañatakiw jukʼamp llakisipjje. Iglesia pʼeqtʼirinakarusa trabajirinakarusa pagapjjañaparakiwa, uka pʼeqtʼirinakat waljanisti wal qamiriptapjjaraki (Apo. 17:4, 5).
9. Diosan arunakapa yatiyasajja, ¿kuna amtampi yatiyapjjatapsa Jehová Diosan Testigonakapajj uñachtʼayapjje?
9 Qollqe apthapiñjja, ¿kunjamsa Jehová Diosan Testigonakapajj uñjapjje? Diosan arunakapjja, chuymatpacha yanaptʼir munirinakan yanaptʼapampiw yatiyapjje (2 Cor. 9:7). Tantachasiñ Utanakapansa, jachʼa tantachäwinakapansa janiw qollqejj apthapiskiti. Pasïr maranjja, Jehová Diosan Testigonakapajj 1.930 millón horanakwa yatiyawayapjje, ukatsti sapa phajjsejj 9 millón jila jaqenakaruw Bibliat yatichawayapjjaraki. Taqe ukanakjja, jan kun mayisakiw lurapjje, ukatsti jaqenakarojj qollqepampiw yatichir sarapjje. Kuntï Jehová Diosan Testigonakapajj lurapki uka toqetjja, mä yatjjattʼat jaqejj akham siwa: “Jupanakajja, Diosan arunakap yatiyañataki ukhamarak yatichañatakiw taqe kunat sipansa chʼamachasipjje [...]. Pʼeqtʼirinakapajj janiw qollqe layku pʼeqtʼapkiti, ukhamatwa gastonakapajj jan añchäkiti” sasa. Ukhamasti ¿kunatsa Diosan arunakap yatiytanjja? Jehová Diosaru ukhamaraki jaqenakar munasitas laykuw jan kun mayisaki yatiytanjja. Ukhamatwa Salmo 110:3 [1] (liytʼañataki) qellqatan jikjjataski uka profecía phoqtanjja.
¿KUNJAMSA DIOSAN ARUPAJJ YATIYASIÑAPA?
10. Jesusasa arkirinakapasa, ¿kunjamsa yatiyapjjäna?
10 Jesusasa arkirinakapasa, ¿kunjamsa Diosan arunakap yatiyapjjäna? Janiw kawkhantï walja jaqenakajj utjki uka cheqanak yatiyapkänti, jan ukasti taqe cheqanwa yatiyapjjäna. Utat utsa aski jaqenakarojj thaqhapjjarakïnwa (Mat. 10:11; Luc. 8:1; Hech. 5:42; 20:20). Ukhamatwa taqenir yatiyañ munapjjatap uñachtʼayapjjäna.
11, 12. Yaqha religionanakat sipansa, ¿kunjamsa Jehová Diosan Testigonakapajj yatiyañatak chʼamachasipjje?
11 ¿Kunsa cristianöpjjtwa sirinakajj lurasipki? Jupanakajja, iglesian pʼeqtʼirinakajj pago katoqapki ukanakaruw yatiyapjjañapatak jaytapjje. Ukampis uka pʼeqtʼirinakajj Diosan arunakap yatiyañat sipansa, iglesiapar saririnakajj jan jitheqtapjjañapataki yanaptʼañatakiw jukʼamp chʼamachasipjje. Awisas yatiyapjjañapatak jaqenakar chʼamañchapjjarakiwa. Amuytʼañataki, 2001 mara qalltanjja, Juan Pablo II papajj akham sasaw iglesiankirinakar mä carta qellqäna: ‘Jesusan arunakap yatiyañjja, apóstol Pabljamarakiw uñjapjjañama, jupasti akham sänwa: “Janitejj Diosan arunakap parlkirist ukajja kunakïkaspa nayatakejja”’ sasa. Ukatsti saskakïnwa: ‘Janiw mä qawqha yatjjattʼatanakakejj yatiyapjjañapäkiti, jan ukasti Diosan Markapankirinakajj taqeniw yatiyapjjañapa’ sasa. Mä qawqhanikiw uka arunakarjam lurapjjäna.
12 Maysa toqetjja, ¿kunsa Jehová Diosan Testigonakapajj lurasipki? ‘Jesucristojj 1914 marat aksaruw apnaqjje’ sasin jupanakakiw yatiyapjje. Jupanakatakejja, Diosan arunakap yatiyañaw taqe kunat sipansa nayranki. Uksti, Jesusan arunakaparjamaw lurapjje (Mar. 13:10). Yatjjattʼat mä warmejj akham sasaw qellqäna: “Jehová Diosan Testigonakapajja, taqe kunat sipansa yatiyañatakiw chʼamachasipjje” sasa. Ukatsti, mä jilatan arunakaparjamajj akham sänwa: “Manqʼat tʼaqhesitanakaru, saparstʼatanakaru, usuntatanakaru jikjjatasajj yanaptʼapjjewa [...]. Ukampis jupanakajja, akapachan tukusiñapata ukhamarak qhespiyasiñajj kunja wakiskirisa uka toqet parlapjjapuniwa” sasa (Pillars of Faith—American Congregations and Their Partners). Jehová Diosan Testigonakapajja, kunjamtï Jesusasa arkirinakapas yatiyapjjerïkäna ukhamarakiw jichhürunakan yatiyasipki.
¿KAWKIKAMASA, KUNAPACHKAMASA YATIYASIÑAPA?
13. ¿Kawkikamas Diosan arunakapajj yatiyasiñapa?
13 Aka qhepa urunakanjja Diosan arunakapajj kawkikamas yatiyasiñapäna uka toqetjja, Jesusajj akham sänwa: “Aka oraqpachanwa yatiyatäni” sasa (Mat. 24:14). Jesusan arkirinakapajj oraqpachanwa utjañapäna (Mat. 28:19, 20). Ukatakejja, Diosan arunakapajj oraqpachanwa yatiyasiñapäna.
14, 15. Jehová Diosan Testigonakapaw Jesusan arunakap phoqhasipki sasinjja, ¿kunatsa sissna? (8 janankir fotonaka uñjjattʼam).
14 Jesusan arunakaparjamajja, kawkikamas Jehová Diosan Testigonakapajj yatiyasipki uka toqet amuytʼañäni. Estados Unidos markanjja, niya mä millón pä waranqa Testigonakaw utji. Ukampis taqpach religionanakansti 600 waranqa pʼeqtʼirinakakiw uka markan utji. Católica Romana Iglesiansti, 400 waranqa peqtʼirinakakiw oraqpachan utji. Jehová Diosan Testigonakapasti, 8 millón ukhaniw 240 markanakan yatiyasipki. Ukham lurasaw Jehová Diosarojj gloria churapjje, jachʼañchapjjaraki (Sal. 34:1; 51:15).
15 Jehová Diosan Testigonakapajja, janïr akapacha tukuskipanwa taqe jaqenakar yatiyañ muntanjja. Ukatakejja, Bibliat apstʼat qellqatanakajj walja arunakaruw jaqokipasiski, imprimisiraki. Oraqpachanjja janiw khitis ukham lurkiti. Libronakasa, revistanakasa, tratadonakasa waranq waranqaw jaqenakarojj inaki churasi. Jachʼa tantachäwitaki ukhamarak Jesusan jiwäwip amtañataki invitacionanakajj ukhamarakiw waraq waranqa lakirasiwayi. Bibliat apstʼat qellqatanakasa, 700 arunakaruw jaqokipasiwayi. Traducción del Nuevo Mundo de las Santas Escrituras Bibliajja 200 millón jilaw 130 arunakan lurasiwayaraki. Bibliat apstʼat qellqatanakasti pasïr marajj 4.500 millón ukhaw lurasiwayi. Ukatjja Internetansa jw.org cheqajj 750 jila arunakanwa utji. Akapachankir religionanakatjja, janipuniw kawkïris ukham lurkiti.
16. ¿Kunjamatsa Jehová Diosan Testigonakapajj qollan ajayunïpjjatap yattanjja?
16 ¿Kunapachkamas Diosan arunakapajj yatiyasiñapa? Jesusan arunakaparjamajja, Diosan arunakapajj aka qhepa urunakan yatiyasiskakiñapänwa, ‘ukatsti akapachan tukusiñapaw jutañapäna’. Akapachankir religionanakatjja, ¿kawkïr religionas ukham yatiyaski? Yatiykasin jikjjattan uka jaqenakat yaqhepajj akham sapjjewa: “Jumanakaw yatiyapjjtajja, nanakasti qollan ajayunïpjjtwa” sasa. Ukampis ¿kunatsa jan qarjtasajj sapüru yatiyaskaktanjja? ¿Janit qollan ajayojj yanaptʼkpachïstu? (Hech. 1:8; 1 Ped. 4:14). Awisajja, yaqhep religionanakajj Jehová Diosan Testigonakapjamarakiw Diosan arunakap yatiyañ yantʼapjje, ukampis aynachtʼapjjewa. Yaqhepajja, mä qawqha tiempo yatiyasinjja janiw mayampis yatiyjjapjjeti. Yaqhepasti utat utas yatiyapjjarakiwa, ukampis janiw Diosan Reinopat yatiyapkiti. Ukhamasti janiw kuna toqettï Jesusajj yatiyañ qalltawayki uka toqet yatiyapkiti.
¿KHITINAKAS DIOSAN ARUNAKAP YATIYASIPKI?
17, 18. 1) Jehová Diosan Testigonakapakiw Diosan Reinopat yatiyasipki sasin ¿kunatsa sistanjja? 2) ¿Khitin yanaptʼapampikis yatiytanjja?
17 Ukhamasti, ¿khitinakas Diosan Reinopat jichhürunakan yatiyasipki? Jehová Diosan Testigonakapakiw yatiyasipki. ¿Kunatsa ukham sistanjja? Maya, kunatï yatiyasiñapäki uka toqetwa yatiytanjja, mä arunjja Diosan Reinopatwa yatiytanjja. Paya, jaqenakar thaqer sarasaw kunjamtï yatiyasiñapäki ukham yatiytanjja. Kimsa, janiw qollqe ganañ amtampi yatiyktanti, jan ukasti munasiñatwa yatiytanjja. Pusi, oraqpachanwa yatiytanjja, ukhamatwa taqe markanakana ukhamarak kunayman parlani jaqenakaru yatiytanjja. Ukatsti, akapachan tukusiñapkamaw jan qarjtas yatiyaskakiñäni.
18 Aka qhepa urunakanjja, kunanaktï Jehová Diosan servirinakapajj lurasktan ukajj wali muspharkañawa. ¿Khitin yanaptʼapampikis oraqpachan yatiyasktanjja? Filipos markan jakasiri cristianonakar mä carta qellqkasajja, apóstol Pablojj sänwa: “Diosaw suma amtäwinak churapjjtam, jupa pachparakiw yanapasipktamjja uka lurañanak phoqhañanjja jupan munañaparjama” sasa (Fili. 2:13). Ukhamasti, Jehová Dios awkisajj suma yatiyäwinak yatiyaskakiñatakejj chʼamap churaskakistpan (2 Tim. 4:5).
^ [1] (9 tʼaqa): Salmo 110:3 (NM): “Atiptʼañ urumanjja markamajj taqe chuymaw serviñatakejj sartani [...]. Sullar uñtataw waynanakajj jumamp chika sarantapjjani”.


text:
Isturyanaka Ta willka kuti phaxsi, 2011
31 willka kuti phaxsi 2011
Irán: Anunak katurata (wiltata)
Iran ch'aman jaqinakax witat kallinakar kut'anipxi kunatix mä sikul aka 2007 maranxa:anunak katurata. Irnan gubirnux sarakiw khitis mä anunixa ukax janiw islam marka jaqikiti, kunatix...
Bangladesh: Indigena uka sutiniñasati janicha
Aka phaxsinakakiw Banglades tuqin nayra maranakatpach (indigenas) jaqirinakaxa wali tantacht’asiwayapxatayna arsusiñataki, ukjamarus Jach’a Kamachinkxañataki. Janiw jupanakax uka 1972n maran utt’ayatakis uka kamachinx uñstapkataynati.
30 willka kuti phaxsi 2011
28 willka kuti phaxsi 2011
27 willka kuti phaxsi 2011
22 willka kuti phaxsi 2011
Bulgaria: Mä uru jan nayrir Boyko Borisov Ministru tatampi
Phisqa uru saraqatata willkakuti phaxsin 2011 maratxa apaniwayatanawa ma kust'ata amtawi khaysa medios búlgaros tradicionales ukanakaruxa: ¿Jawsayapchispaya khaysa Facebook ukaru “mä uru jan Boyko Borisov...
21 willka kuti phaxsi 2011
Bolivia: Pulliran warminakan nuwt'asiwip uñacht'äwi
Tunka mara jilanakawa, Altu pata, Bolivia suyunx pulliran warminakan nuwt’asiwapax (lucha libre) uñjataxi. Aka warminakax aka anatäwi tuqinx isinakap uñt’ayapxi: Kawkha chiqanakans manqhacha, pullira, chales,...
20 willka kuti phaxsi 2011
Vídeos: Tortillas, chapatis, t’ant’a uka manq'äwinakax uraq pachanx jilpachaw uñjasi
Walja culturanakanw manq’anakapx cereales ukanakamp chikancht’ayapxi: t’ant’a, chapatis ukatax bollos al vapor satak ukanakax uraqpachan manq’äwipawa. Jichhurux yänak luririnakar manq’a phayirinakaruw jikxtañani, kunjams wakt’ayapxi, ukatx...
16 willka kuti phaxsi 2011
Marruecos: Mä machaq mayjt’ayat juk'a kamachi
Marrokiyanakax urna ukaruw jaquñataki (para votar) sarapxi mayïr ñanqha urux machaq mayjaptayatjam constitución Mohamed VI mallkun luqtatapata. Ukampitsa, walja jaqu uñjirinakamp mallkur arkirinakampix jach’anchapxiw mayjt’awinakxa,...
11 willka kuti phaxsi 2011
Cuba: Resolución LGBT del Consejo de Derechos Humanos ONU ukatak chimpuntäwi
Ururüru 17ni urut mara t’aqa phaxsita, Consejo de Derechos Humanos de las Naciones Unidas ukax mä resolución ukwa uñt’ayi, "jaqinakax yanqhachat jisk’achataw jikxatasipxi jan sexual...
10 willka kuti phaxsi 2011
Marruecos: Reformanakxat qhurut arsusiwinakax sarantaskakiwa
Nayrüru ururüru 1 uru willka kuti phaxsit 2011ni maranxa, Marruecos uka markanx Rey Mohammed VI ukan amtapat borrador constitucional utjk ukatakiw referéndum ukan chimpuntawapxi. Qhipa...


text:
Isturyanaka Ta taypi sata phaxsi, 2016
31 taypi sata phaxsi 2016
Hong Kong markanx qamañ utanakax jisk'akiw uñnaqxi
Hong Kong markan utanakax jisk'aruw tukuski ukhamipanx chaninakapas wali jilapuniwa.
28 taypi sata phaxsi 2016
Manq’a phayir suxta maran Kicha sat jisk’a lalax uraqpachat jupar arkirinakaniwa
"Kicha, wakichäwinx wali aytatapuniyatawa. Mä suxta maran jisk'a wawataki, ukat Ellen jupan wakichäwipana, wali askipuniwa."
24 taypi sata phaxsi 2016
Turco markax (celular) ukan “jamach’inakan salla arunakapxat” aruskipapxi
"Nänakan amtax markasan ukhamarak uraqpachan jamach’inakan salla arunakap jach'anchayañawa".
20 taypi sata phaxsi 2016
Indonesia markanx mä dron ukan witiyupanx aceite de palma yapuchañ uraqinakar jan iyawsawimp phichkatawinakw qhanañchsu
Mä witiyu dron ukax Indonesia uraqinakan jan walt'awipxat katji, walpun p'arxtayawayi.
16 taypi sata phaxsi 2016
Bambú uksankir aski, jiwa jisk'a laq'unakax redes sociales japonesas ukan walpun uñt'ayasiwayi
Mayni artista japonésax (técnicas artesanales tradicionales) ukwa bambúnkir jisk'a laq'unak uywañatak apnaqi, internet ukan walpun jach'anchayi.
15 taypi sata phaxsi 2016
Uganda markanx agentes de seguridad jupanakan jaylliw kariranakapaw nayrar sartaski
Nayra palla pallanaka ukhamarak jichha palla pallanakas panpachaniw mä amtakipxi.
10 taypi sata phaxsi 2016
Global Voices Podcast: Jiwasanaka, marka
Aka simanax Elizabeth Rivera, Giovanna Salazar ukat Juan Tadeo yanapirinakampiw México markan politica ukamp jan iyawapxatapat aruskipt'apxta.


text:
Isturyanaka Ta sata qallta phaxsi, 2014
29 sata qallta phaxsi 2014
27 sata qallta phaxsi 2014
Iraní markankir jilïri irpirix sitios de noticias sin licencia ukanka jist'antaski
Sitios Web Iraníes uka yatiyirinakati taqi requisitos ukanakamp phuqchi ukhax Gobierno-uksatx subsidio ukanak katuqapxani.
23 sata qallta phaxsi 2014
Kirrguistat unxtayir wayn tawaqunakatakix yatiñwakichawinakatx janipun jan utjkitixa
Sapuruw achunakx apthapta, ukch’añkamax yaqhipanakax nayats juk’amp ch’aman irnaqapxi. Jupanakatakix ch’amawa, nayax yatw kunjams wakichätat kirguistankirinakax, Rising Voicesankirinakax irnaqapx ukxa, jupanakax blogs tuq ch’iqintañ munapxäna,...
20 sata qallta phaxsi 2014
Chile: markanx mä atentadow walja usuchjatanak jaytawayi
Mä atentadox kimsaqallq usuchjatanak estación Escuela Militar tuqin jaytawayi, aka atentadox capital chilena markanatänawa. Ukhamarakiw ministro secretario general de Gobierno, Alvaro Elizalde jupax, mä acto...
Kioto-tuqinx mä jach’a yatiqañ utan yatintirinak tamaw Japón, China ukat Corea markanak “kusisit jakasipxpan” muni
Kimsa markanak sarantäwix uraq sarnaqäw ch’axwäw layku sapürus mayj mayjakiwa. Mä jach’a yatiqañ utan yatintirinak tamaw 'Happy' video luri masïw yatiya uñacht’ayañataki.


text:
Perú marka sapa suyunakapana, sapa markana suma jakaña chuymampi sartañawa ch’amanchasini, ukatakixa Gobierno Central taypita taqi kuna lurañanakatakisa qullqixa t’uqiyasini, ukampinsa jani Lima markata maya taqi kuna apnaqañatakisa pachpa jach’a suyunakana ukhamaraki uka taypinkiri markanakaruwa taqi kuna lurañasa iwxasirakini.
Uka jach’a amtäwi phuqaña laykuxa Estado taypita:
(a) P’iqiña kankañanaka ukhamaraki qullqi chiqaparu irtañanakawa sumpacha ch’amanchasiskani. (ch) P’iqiña kanakañanaka, qullqi chiqaparu irtañanaka ukhamaraki arusthapïwinaka chiqapa thakiru ch’amanchäwinakawa thurinchasiskarakini.
(h) Markachirinakaru suma q’uma k’uchi kanakañani utjasiñanakapataki suma irnaqäwi yanapt’äwinakawa churasiskarakini, thakinakasa ukata taqi kuna luratanakasa juk’ampi ch’amachasiskarakini.
(i) Gobierno p’iqiñanaka apnaqañanakasa taqi p’iqiñanakana suma arust’asisa chuymampi phuqatäskarakiniwa.
(k) Taqi chiqa suyunakana ukata markanakapana qullqiniptaniñanakapataki suma arusthapïwinakawa ch’amanchasiskarakini.
(l) Taqi kuna lurañanakatakisa chiqaparu unanchasiñanakawa p’iqt’asiskarakini, suma amtáwinaka utjipanjama qullqisa Estado taypita churasiskani; ukhama sapa suyuta suyuru, sapa markata markaruwa jaqinita jani jaqinirjama qullqisa lakisiskarakini, ukhamata qullqi apnaqañanakaxa suma khuskhachaña chuymampi uñanuqutäskarakiniwa.
(ll) Estado taypinkiri mayachäwinakasa ukhamaraki yaqhanakasa chiqapa thakiri irptatäskarakiniwa, uka Perú markasa pachansa, suyunakansa ukhamaraki markanakansa kunaymana yänaka uñstayiri mayachäwinakawa yanapasiskarakini.
(m) Perú suyunakapa taypina qullqi jakiña layku mayachthapisiña arusthapïwinakawa ch’amanchasiskarakini.
(n) Wakisiri amtäwinaka lurtäwinaka taypita jikxataña layku Municipio sutinchata mayachäwinakana mayachthapisiñaru puriña amtäwinakawa ch’amanchasiskarakini.
(ñ) Jisk’a, taypi ukata jach’a empresa sutinchata mayachäwinakana qullqi mujunakapa sumpacha utanuquyañataki yanapäwinakawa ch’amanchasiskarakini.
(p) Sapa suyuna utjasirinakaru uñaqasjama kuna jani walt’äwinaka utjipansa yanapt’äwinakampiwa luqt’atäskarakini.


text:
12 yatichäwi
¿Kunjamsa Diosar jak’achassna?
1. ¿Diosajj taqe oracionanakti istʼpacha?
Diosajj taqe jaqenakaruw oración toqe jupar jakʼachasipjjañapatak jawstʼaski (Salmo 65:2). Ukampis Diosajj janiw taqe mayisïwinak istʼkiti. Amuytʼañataki, kunapachatï mä chachajj warmipar jan munasiñampi uñjki ukhajja, oracionanakapajj ‘jarkʼatäspawa’ sasaw Bibliajj yatichi (1 Pedro 3:7, MT). Ukat kunapachatï israelitanakajj sapa kuti jan walinak lurapjjäna ukhajja, Diosajj janiw oracionanakap istʼañ munjjänti. Ukampis jan wali luratanakapat taqe chuyma arrepentisipki ukanakarojj istʼiwa. Isaías 1:15 ukat 55:7 liytʼäta.
2. ¿Kunjamäñapas oracionanakasajja?
Oracionampiw Jehová Diosar yupaycharaksna, ukhamajj Jupa saparukiw oracionan mayisiñasa (Mateo 4:10; 6:9). Ukat niyakejjay taqenis pantjasirïstanjja, Jesusan sutipjjaruw mayisiñasa, jupaw juchanakas layku jiwawayi (Juan 14:6). Jehová Diosajj janiw pʼeqer yatsuta, jan ukajj qellqat oracionanak lurañas munkiti, jan ukasti chuymatpach mayisipki ukaw Jupatakejj wali askejja. Mateo 6:7 ukat Filipenses 4:6, 7 liytʼäta.
Taqe kun Luriri Jehová Diosajja, chuyma manqhat mayisipki uka oracionanaksa istʼiwa (1 Samuel 1:12, 13). Ukat taqe horasan Jupar mayisiñaswa munaraki, alwat sartkasina, manqʼasiñ horasaru, ikintañataki ukat jan waltʼäwinakansa mayisiñasapuniwa. Salmo 55:22 ukat Mateo 15:36 liytʼäta.
3. ¿Kunjamsa tantachäwinakajj yanaptʼistu?
Jichhürunakanjja, Diosar jan iyawsiri jaqenakamp chikaw jaktanjja ukat aka Oraqejj mä suma paraisöjjaniwa sasin Diosajj siskäna uka arunakatsa sawkasipjjewa, ukanakaw Diosar jakʼachasiñat jayarstʼayistaspa (2 Timoteo 3:1, 4; 2 Pedro 3:3, 13). Ukatwa mayni jilat kullakanakampi chʼamañchtʼasiñataki tantachasiñajj wali askejja. Jupanakas ukhamarakiw chʼamañchtʼatäñ wal munapjje. Hebreos 10:24, 25 liytʼäta.
Diosar munasipki uka jilat kullakanakamp tantachasisaw Jehová Diosar jukʼamp jakʼachassna. Ukat Jehová Diosan Qhanañchirinakapan tantachäwinakapanwa, kunjamsa mayni jilat kullakanakajj Diosar iyawsapjje uk uñjsna ukat yateqasiraksna. Romanos 1:11, 12 liytʼäta.
4. ¿Kunjamsa Diosar jakʼachasisma?
Kuntï Jehová Diosat Biblian yateqawaykta uka toqenakat lupʼisaw jukʼamp Jupar jakʼachasïta. Luratanakapata, ewjjtʼanakapata ukat kuntï Diosajj arsuwayki ukanakat lupʼiñamawa. Ukatsti, Diosajj qhawqha munasirisa ukat yatiñanisa uk sum amuytʼañatakejja, oracionamp ukat lupʼiñampiw yanaptʼätam. Josué 1:8 ukat Salmo 1:1-3 liytʼäta.
Jehová Diosar atinisita ukhakiw jupar jakʼachasita. Amuytʼañataki, Diosar atinisiñajj mä jiskʼa alir uñtatawa, uka alin jilsuñapatakejj umamp warjjattʼañaw wakisi, ukhamarakiw Diosar jukʼamp atinisiñatakejja, sapa kutiw kunatsa Diosar yupaychasktan uka toqet lupʼiñasajja. Mateo 4:4 ukat Hebreos 11:1, 6 liytʼäta.
5. Diosar jakʼachasisajja, ¿kuna askinaksa jikjjatsna?
Jupar taqe chuyma munasiñ uñachtʼayapki, ukanakatwa Jehová Diosajj wal llakisi. Cheqansa, jan waltʼäwinakaw Diosar yupaychäwisan aynachtʼayistaspa ukat janirakiw wiñay jakañsa suyjjsnati, uka jan waltʼäwinakatwa Diosajj jarkʼaqestaspa (Salmo 91:1, 2, 7-10). Ukat kunanakas kusisita ukat kʼumara jakasiñatakejj jan waltʼayistaspa ukanakatsa Diosajj jarkʼaqestuwa, ukat kunjamsa sum jakassna uksa yaticharakistuwa. Salmo 73:27, 28 ukat Santiago 4:4, 8 liytʼäta.
Jukʼamp yatiñataki
Jan kun mayisakiw Bibliat yatichapjjerisma
¿Kunatsa Bibliat yatjjatañama?
Bibliajj walja jaqenakan jisktʼanakaparuw qhanañchawayi, ¿jumajj ukanak yatiñ munarakismati?
¿Kunsa Bibliax chiqpachapuni yatichi?


text:
YATIYAÑATAKI 2016 NÚM. 5
¿Kawkinsa chuymachtʼkir arunak jikjjatasma?
Taqeniw chuymachtʼatäñ muntanjja, jan walinakan uñjasktan ukhajj jukʼampiw uka yanaptʼa muntanjja. Kunayman yantʼanakana ukhamarak jan walinakan uñjasktan ukhajja, kunjamsa Diosajj chuymachtʼistu ukwa aka revistajj qhanañchaski.
Taqeniw chuymachtʼatäñ muntanjja
Mä munat familian jiwatapatsa, jan trabajon uñjasisasa, chacha warmjam jaljtasasa ukat usuta uñjasisasa ¿kawkinsa chuymachtʼäwi jikjjatsna?
Kunjamsa Diosajj chuymachtʼistu
Kuna pusi toqes Diosajj chuymachtʼistu uk uñjañäni.
Diosajj jan walinakan uñjasktan ukhaw chuymachtʼistu
Waljanejj kunayman jan walinakan uñjasisaw chuymachtʼäwi jikjjatawayapjje.
‘Aka nuwasïwisti Jehová Diosankiwa’
¿Kunas Goliat chachar jiwayañatakejj David waynar yanaptʼäna? ¿Kunsa Davidan sarnaqäwipat yateqsna?
Davidampi Goliat chachampi: ¿Cheqapunit utjapjjäna?
Yaqhep yatjjattʼatanakajja, uka jaqenakasa ukat uka cheqanakasa janiw utjkänti, ukajj cuentokiwa sasaw sapjjäna. Ukampis ukajj ¿cheqäpachati?
Wali qhoru jan sinttʼasiri jaqëyätwa
México markan jakasir wali qhoru nuwasir jaqejj nayra jakäwip jaytäna. ¿Kunas uk lurañapatakejj yanaptʼawayi?
¿Kunas Diosan Reinopajja?
Kuntï yatjjatkäta ukat inas muspharchïta.


text:
Sudeste, Asia markan Phuket, Bali, jichha markanakapata: Singapur ukhamarak Kuala Lumpur; jiwak arquitectónica ukan tatit yupaychañ tuqinakapata ukhamarak mundial cultural aski ukanakax jan kawkhans uñjkay yänaka tuqinaka ukham wali uñt’atawa. Aka aski lurat uñjt’añäni.
Pagoda Shwedagon. Yangon, Myanmar
Shwedagon poga ukax budistas Myanmar jupanakatakix wali suma kawkirits yupaychañ tuqiwa. Estructura ukax jichha alaytuqx siglo XVIII ukjanw jikxati. Ukax antigua capital de Yangon markatakix p’iqi waytkayawa. Myanmar markax jilpachax budista jaqinakan jakatawa.
Templo Kuthodaw. Mandalay, Myanmar
Aka templo del siglo XIX ukan sutipax chiqsas katuqawi ukhamw jaqukipasispa, kunjamakitix Mindon riyin 729 losas de piedra inscritas con el Tipitaka (los textos canónicos budistas) uk churataparw amuyayi. Jichhax jilpach “uraq pachat jach’a panka” sutimp uñt’atawa. Uka templo ukax Mandalay uksankiwa, ukax capital ukham qhip qhipa dinastía real de Myanmar ukan utt’ayata.
Basílica de San Martín de Tours. Taal, Batangas, Filipinas
Basílica menor de San Martín de Tour, ukax basílica de Taal sutimp wali uñt’atapuniwa, la mayor iglesia católica de Filipinas, y de Asia ukhams uñt’atarakiwa. Batangas uksankiwa, ukax mä provincia capital uksatawa, Manila ukawa. Juk’ampirus Filipinas markax católica uksat wali uñt’atawa.
Iglesia de San Agustín de Paoay. Ilocos Norte, Filipinas
Paoay sutin tatitur yupaychañ utax Patrimonio Cultural de la Nación ukham gobierno filipino ukan 1973 maratpach utt’ayatawa, juk’ampirus Patrimonio Mundial de la UNESCO ukham 1973 maratpach utt’ayatarakiwa. Aka barroca tatitur yupaychañ utax parte septentrional de la provincia de Iliocos Norte uksankiwa.
Mezquita Jame’ Asr Hassanil Bolkiah. Brunei
Capital, Bandar Seri Begawan uksanw jikxatasi, Brunei ukasan sinti jach’ayr mezquita ukham uñt’atawa. 29 quritkamak cúpulas ukaniwa.
Mezquita Istiqlal. Indonesia
1978 maran utt’ayata, aka mezquita de Yakarta ukax sudeste de Asia uksan sinti wali jach’a ukapuniwa. Uka mezquita ukax 100.000 jakhuwits juk’ap tatitur arkirinakarw katuqaspa. Istiqlal arux “independencia” sañw árabe arun muni. Indonesia jach’a markax wali musulmana markachirinakaniwa.
Mezquita Nacional Masjid Negara. Kuala Lumpur, Malasia
Masjid Negara ukax mezquita nacional de Malasia ukhamawa. Uka mezquita ukayrikipiniw jan mä cúpula ukanikisa. Uñjam aka vídeo ukan icono malasio uk uñt’añataki.
Templo Wat Arun. Bangkok, Thailand
Wat Arun, o Templo del Amanecer de Bangkok, ukax wali uñt’atawa. Aka templo budista ukax wali jaya oeste del río Chao Phraya thiyanw jikxatasi. Ukhamat Tailandia markanx jilpachax budista markachirinakanixa.
Templo Angkor Wat. Angkor, Camboya
Angkor Wat ukax templo más popular del complejo religioso de Angkor ukham uñt’atawa. Juk’ampirus uraq pachat sinti wali jach’a monumento religioso ukham uñt’atarakiwa. Angkor markax capital del imperio jemer ukawa.


text:
Perú marka pacha uraqinakanaka qullqi tuqita jach’anchasiñanaka jani ch’amañapataki, taqi kuna lurañanaka uñasiniñanakapatakisa qullqi tuqita k’atampi ch’amanchasa nayrtañatakisa, qullqi muju wawachayaña chuymawa taqi kunasa lurasini. Ukata k’atampi khusa yatiqañanaka utjañapataki, suma tullpa taqi kuna lurañanaka utjañapatakisa, jani jaxsarasisa qullqi jakiña layku walja lurañanakawa uñasiyañatakisa, kunaymana mayachäwinaka taypina irnaqirininakana atipa atipa qullqi jikxatañanakapatakisa suma amtáwinakawa wakicht’ataskarakini, taqi markanakanwa kuna luraña yatirinakarusa, qullqi jikxataña layku Estado taypita kunaymana luräwinaka ch’amañcht’asiskarakiniwa, ukatakisti jupanakaxa kunaxa wakischi uka lurañanakaruwa wayusipxarakini.
Uka jach’a amtäwi phuqaña laykuxa Estado taypita:
(a) Sapa suyuna, sapa markanakana, wali jiñchuchatarjama, chiqaparu kunsa luririnaka, qhana chuymani, taqi kuna lurañanaksa nayraru sartayiri machaqa irptirinakawa jawst’ataskarakini.
(ch) Qullqi jakiña layku atipa atipa taqinsa suma uñaqkaña lurtäwinaka thurinchañatakisa wakiskiri kamachinakawa uñstayasiskarakini.
(h) Uka alakipasiña qhatunakana jani kunasa ch’amañapataki aliqata suma amuyataskarakiniwa, ukhamata uka qhatunaka taypina jani alakipt’asiñjama jark’asiñanakasa chhaqtayatäxarakiniwa.
(i) Taqi qhatunakasa suma utachst’ata yächataskarakiniwa.
(k) Taqi chiqa qhatunakansa wali qullqininakatakjama pisi qullqininakatjamawa taqi kuna yänakasa alxt’asiskarakini, ukana qullqi muju sayt’ayañataki yanapt’äwinakasa utjaskarakiniwa.
(l) Qullqi irañanaka utjañapataki arusthapïwinakawa uñstayasiskaraki, kunaki ukanakaxa qullqipampi yaqhanakaru yanapt’irinakarusa, jaqinakaru irnaqäwinakana mink’irinakaru ukata yaqha anqäxa markanakaru kunaymana yänaka alxañataki apsurinakarusa jani qullqita jalantayphanti.
(ll) Perú markana lurata yänaka ukhamaraki suma q’uma utjasiñataki irnqäwinakasa suma ch’amanchatarakiniwa, chiqanxa anqäxa markanakaru alxañanaka apsuñanakawa wali ch’amanchataskarakini.
(m) Qullqi apnaqäwi tuqinakata taqinirusa aliqata suma yatiyataskarakiniwa.
(n) Chiqapa yatiñanaka tuqita ukhamaraki machaqa yänaka uñnstayañanaka tuqitsa suma qhana yatxatäwinakawa wakicht’ataskarakini.
(ñ) Kunaymana yänaka luririnakana juk’ampi khusa yatiñanaka yatintañapatakixa aliqa yatichäwinakaxa apasiskarakini.
(p) Perú marka jach’a amtäwinakapa jikxataña layku taqi irnaqiri jaqinakaruwa janana khusa lurt’añaru ukhamaraki empresa mayachäwinaka nayraru aptañanakaru yatintayasirakini.


text:
Wali aski isturyanaka Aka tuqita Asia del Sur
Isturyanaka Aka tuqita Asia del Sur
27 chinuqa phaxsi 2017
20 chinuqa phaxsi 2017
Sartaw sutimpix Jharkhand, India markanx aliqatak quqanak khuchthapipxatayna
Mayniw arst'i, markan irpirinakapax quqanak khuchthapisax lawa k'ullunakap alxi - jupanakatx waljaniw industria maderera ukar aljapxi ukhamat qullqichasiñataki.
28 taypi sata phaxsi 2016
Manq’a phayir suxta maran Kicha sat jisk’a lalax uraqpachat jupar arkirinakaniwa
"Kicha, wakichäwinx wali aytatapuniyatawa. Mä suxta maran jisk'a wawataki, ukat Ellen jupan wakichäwipana, wali askipuniwa."
20 llamayu phaxsi 2016
India markan: wawapur jaqichasiwix tukusxañapawa
“kunjamats ma marka desarrollado ukham uñt’atatan kunawsatix ma sarawisax jan wali nayrar sarantaski”.
10 llamayu phaxsi 2016
Muspkay qinayanakaw Katmandú markan uñjasi
Muspkay qinayax walpun muspayitu. Janipuniw akham uñjirikti.
20 anata phaxsi 2016
Nueva York markanx Biblioteca Pública ukanw nayra saräwix uñjasi
Nueva York markan Biblioteca Pública ukanx 180 000 jamuqaw uñacht'ayata. Ullirinakax jichhax uka biblioteca ukatw inak jamuqanak uñjt'apxaspa.
21 chinuqa phaxsi 2016
Nepal markanx alinakamp uywanakampix pacha mayjt’äw uñanchayapxi
Juk’a manzananak achüwita, walja kasta jamach’inak yaqhachaqanakar saräwita, nepal markax pacha mayjt’äw achunak uñjaraki, marka taqpach junt’utäwir (calentamiento global) yanapt’asasa.
5 chinuqa phaxsi 2016
India ukat Bangladesh markanakanx uraq khatahatiw jaqinak jiwayatayna usuchjatayna
"Uraq khathatix mä mulljawiwa... Bangladesh markan akatjamat mulljatayna. Jichhax ukxat uñt'ayapxama ".
26 jallu qallta phaxsi 2015
Navidad arumxat 17 jamuqaw uñt'ayasi
Global Voices ukan chikancht'asirinakaparuw jallallt'ata, jupanakax Navidad arumax kunjams jikxt'asiwayapxi ukxataw jamuqanak uñt'ayapxi.
25 willka kuti phaxsi 2015
Nepal- Tharu markan markachirinakax anemia falciforme usump jan walt'ayatawa
Aka trastorno ukax awki taykat juti, wilarux oxígeno ukar janiw jasak puriykiti, ukampirus walrak usuyi.
21 willka kuti phaxsi 2015
Bangladesh markarux jallupachax puriniwa, p’iqi usu ukatx jiwa jamuqanak apanisaw kusisi
Jallu qalltanx phunchhäwinakas lurañjamawa, ukatsti jallux yaqhanakarux janiw jakäwipan walt’aykiti.
10 willka kuti phaxsi 2015
Peshawar, Pakistán markan kawkhantï 132 wawar jiwayapkän mä machaq yatiqañ utaw ch'ujtaw sarantayaski
Peshawar por la Paz yatiqañ utax 6 uru llamayu phaxsin 2015 maran inawurasiwayi, amtäwipax religiones ukanak sartayañatakiwa, imill wawanakataki. Global Voices ukankirix maynimp maynimpiw arsukipt'i.
18 mara t'aqa phaxsi 2015
Oriya arun Wikipediax inak yanapt’asiwimpiw 13 mara phuqhi!
Aka proyectox nayrjax virtual ukanx janiw walja ullirinakanikänti, achuqa phaxsin 2015 maranx 808.834 ullirinakaw utxi.
13 llamayu phaxsi 2015
Nepal markanx wasitampiw uraq khathatix utjawayi, jiwatanak usuchjatanakax juk'ampiw jilxatawayi
Jichhakamax Phisqha tunk paqallqun jiwataw yatji, ukatx waranqa jila usuchjataw utjarak sasinw yatisi.


text:
UÑTÄWIPA, PHUQHÄWIPA ukjamaraki AMTÄWINAKAPA
Uñtäwipa
Pä waranq tunka phisqhan marakamax "Centro de Educación Alternativa" yatichäwi yatiqäwi wali ch'amamp nayrar sartayasina ukjamaraki kunaymän
luräwinaktuqin yatintayasa ukjamakïskañäniwa. Taqinis saräwinakasarjam, iyawsäwinakasarjam mä wawak aski jakäwi utt'ayañataki. Kunaymäni
wakichäwinak taypi amuyt'ayasa, p'arxtayasa ukjamaraki tecnología taypisa.
Phuqhäwipa
Jiwasanakax Iglesia Católica uksankirinakatapxtanwa, Radyu taypi Educación Alternativa nayrar sartayasina, aymar markar yanapt'asa, ayni
mink'a jach'añchayasa. Yatichäwi-yatiqäwituqina, pä arut yatichasina, purapat yanapt'asiwi ukjamaraki markachirinakar p'arxtayasina.
Amtäwinakapa
Jach'a amta
Phuqhasir amtanaka
-
Aymar markan kunaymäni saräwinakati utjki ukjmarjam jach'añchayaña, Radyu taypi markachirinakar amuyt'ayasa,
p'arxtayasa, yatiyasa yatichasa yatichäwi-yatiqäwituqin jiwasan saräwinakasarjam aski amtanakampi nayrar
sartasa.
- Aymar saräwinak ukjamaraki yäqasiwinak qhanstayaña..
- P'iqinchirinak utt'ayañatak yanapt'aña.
- Wayna tawaqunakar, jila kullakanakar amuyt'ayaña, yanapt'aña, markas nayrar irpxarupxañapataki.
- Purapat chacha warm yäqasiwi, yanapt'asïwi jach'añchayaña.
- Wawanakana, wayna tawaqunkan, jila kullakanakan derechonakap jach'añchayaña.
- Yatichawi-yatiqawi taqinitak jakäwisarjam nayrar sartayaña.
- Jakäwinakasarjam pä arut yatichaña, amuyt'ayaña, jupanakan sum yatxatapxañapataki.
- Waljpach yatiñanix juk'pach yatiñanir yanapt'aña, uka amta nayrar sartayaña.
- Yatxatawja p'iqinchirinakar juk'amp yatxatayaskañaki, ayllunakapan yanapt'apxañpataki.
- San Gabriel Radyun irnaqirinakapar sapakuti yatintayaskañaki.


text:
miércoles, 21 de agosto de 2013
CUENTO EN AYMARA - Siwsäwi “JAN WALT’ÄWIR PURIÑA”
Siwsäwi
“JAN WALT’ÄWIR PURIÑA”
(Qillqt’iri: Edwin Usquiano Quispe)
Nayarapachanakanxa, khaysa Achiri jach’a markax wali suma markapunitaynawa, kunayman uywanakani, yapunakani, walja qullunakani, jawiranakani, uka pampanakas wali ch’uxñakirakiw uñtasirakiritayna. Ukampirus uka ayllun qamasir jaqinakax wali suma quli chuymanipxanäwa, ukhamarakiw jupanakax uywanaka, ch’uqinaka, kunayman yänak aljt’asisaw kuna muxsa achunaks alt’asipxarakiritayna. Maysatuqitxa, uka markanx wasäx markat jutir jaqinakas qamapxarakiritaynawa.
Ukhamipanx, uka markanx Rubén Costas sata sutin tatax qamasirakïnwa, uka chachax khaysa Santacruz junt’u markat Achiri markar qamasir jutarakitayna. Jupax wali suma qamaskasinw mä urux juchachasïsin jan walt’añar puritayna, ukat Achiri markankïr jaqinakax Rubén Costas uñjasax wali phiñasipxarakitayna. Ukham uñjasax uka chachax janiw kun lurt’añs yatkarakïnti, ukat mä urux uka tatax jaltañ amtatayna.
Ukham iskapkasinx uka paschp markatx mä jisk’a imill kunw irpasiwayatayna, uka jisk’a imillan sutipax Sabina satänwa. Ukampirirus uka yatisax achiri markankïr jaqinakax juk’ampiw wali phiñasipxarakitayna.
Rubén Costas chachax Chukiyaw jach’a markakamaw jisk’a imill irpt’atax purirakitayna. Purisinx uka chachax wasa sutimpiw jach’a markanx jaqinakampix uñt’ayasxarakitayna, Samuel Costas sata sutini, jan wasa jaqinakamp katjayasiñataki. Qhipatuqirux uka jisk’a imillax wali suma yatiqawinakarurakiw sararakiritayna, suma jach’a p’iqiniñataki. Samuel chacharakiw ukxa yatichayarakitayna. Ukham jach’a tawaquxasinx mä pasiñ chachampiw uñt’asirakitayna, uka waynax Erwin Sánchez satarakinawa, uka paninix wali munasiñarurakiw puripxatayna, ukham uñt’asxasinx jupanakax jaqichasiñaruw puripxarakïna. Ukatx panin qamkasinx mä wawanipxarakinawa, uka wawapax Roberto de la Cruz Costas Cuellar sata sutincht’atarakitaynawa.
Erwin Sánchez chachax mä qamir utjawin yuririrakitaynawa, ukatx uka waynax wasa tawaqump panichatarakinawa, uka yatisax Sabina Cuellar tawaqux qulla umantasisinw wirap apaqasirakïnxa, jiwxipanx Samuel Costas chachakiw uka jisk’a wawapx uñxarakinaxa, ukat qhiparux janiw kuns kamacht’añ yatkarakinati, jupapachakirakiw juchanchasirakinax Sabinar apanitapatxa, ukat jiwxipan jupax qulla umantasisarakiw Sabin kipka jiwañar puriwayxarakitaynaxa.
Qhipa tuqirux uka jisk’a wawax Altu pat markanrakiw jilsurakina, jupax janiw khitits kawkit jutats amuyaskarakinati, ukat Confederación Obrera Boliviana (COB) ukankir jaqinakarakiw uywasipxarakïna, ukat jupanakax sapxarakinaw suman sutimax Roberto de la Crusawa sasina, ukat wali waynaptxasinx jupax wali p’iqinchirixarakinaw uka Altu pat jach’a markanxa.
Kunawsatix wali waynaxan ujkax mä tawaqumpiw uñt’asirakitaynax uka tawaqux pä tunk maranirakinw Remediosa Losa sata awil tawaqu. Ukat mä arumax jupanak paninix plaza Murillo ukanw wali munasiñarux purirakitayna, mä juk’a pacharux Remediosa Losan munasiriparakiw wali khumantat jamp’atisiskirpach uñjarakitayna, uka nayra munasiripax Senado uksatuqinrakw irnaqarakïnxa. Robertox ukjam uñjasax walipunirakiw maysa tuqirux t’ijtawayarakitayna.
Uka Roberto chachax wali jach’a ch’axwañanakarurakiw sarañ yatirakitaynaxa, jupax Felipe Quispe mallku chikaw tuqinakatx wali chaxwarakitayna, ukjamat qhipirix jupax taxpach prefectunakampiw ch’axwañarux purirakitaynaxa, uka qhipanx Juan de Granado jaqimpiw phusilap illapt’ayasirakitayna, ukat jupax jan mayampitak chhaqtawayxarakitayna, ujkaruw aka siwsawix tukt’ayaraki.
Amuyt’äwi: janiw jamasat k’arisis sarnaqañäkiti, janirakiw wali wal tukuñäkisa, qhip nayr uñtasaw sartaña, kuna ixwanakas ist’añapuniwa.
Aka siwsäwix jiwasanakan amuyt’asiñasatak qillqt’atawa.
lunes, 19 de agosto de 2013
Trabalenguas en Aymara - K’ulthi Aru “QIRUN PATA”
K’ulthi Aru
“QIRUN PATA”
(Qillqt’iri: Edwin Usquiano Quispe)
Qirun patan mä qaqil qaqil jamañ qarqaw
q’ara jaraphin qirun qarqar qaraqt’asis qaraqt’asis qaratkatawayatayna.
Trabalenguas en Aymara - K’ulthi Aru “LAWAN JAWIRA”
K’ulthi Aru
“LAWAN JAWIRA”
(Qillqt’iri: Edwin Usquiano Quispe)
Lawan jawiran jayra jarph laram jaqinakanaw
lawt’i lawt’ lawanak lakirpayasin
lawt’inuqtawayxapxarakitayna.
Trabalenguas en aymara - K’ulthi Aru “CH’UTU QARQA”
K’ulthi Aru
“CH’UTU QARQA”
(Qillqt’iri: Edwin Usquiano Quispe)
Ch’utu qarqan ch’uju achalaw
ch’utuqup ch’utxatt’as chu’txatt’as
qarin qarin ch’usiqar
qarqa qalamp ch’isiqiyatayna
ANCORAIMES - “JAQ’URAYM MARKXATA”
Ancoraimes
“JAQ’URAYM MARKXATA”
‘Pueblo Ancoraimes’
(Qillqt’iri: Edwin Usquiano Quispe)
Ancoraimes jan ukax aymaratx janq’ulaymis aka ayllux aka pashpa La Paz departamentunw jikxatasi, ukax khaysa suyu Omasuyos uksatuqin utt’atawa, omasuyux pä seccionaniwa, Achacachimpi, ancoraimempiwa, aka qillt’äwix payïr seccionatawa.
Janqulaymis markax quta lakxankiwa, ukhamarakiwa uka markax walja qullunakani, jawiranakani quqanakaniwa. Qullunakanx utjarakiwa kunayman t’isñanaka, kankllanaka, jichhunaka, jukampinakampiw utji. Ukhamarakiwa uka qullunakanx kunayman pampa qulu laqunakas utjarakiwa, uka laq’unakax aknirinakarakiwa: tiwula, añathuya, wisk’acha, liwrinaka, jararankhunaka, asirunaka, juk’ampinakampi. Maysatuqitx utjarakiw alaqpachan tuyur jamach’inakasa, ukanakax aknirinakawa: paka, mamani, phichitanka, yakayaka, liqiliqi, khullu, p’isaqa, pili, tikitiki, pukupuku, juk’ampinakampi.
Maysatuqitx janq’ulaymix mä markawa segunta sección sutimp uñt’ata, uka markas wali jach’awa kimsaqallq katunanakani, ukjamarakiwa phisqa tunka suxta (56) ayllunakani. Kantunanakapax aknirikakarakiwa: Makamaka, Janq’ulaymis, Muruqullu, Sutalaya, Ch’ixipampa, Ch’uxña Pata, Phuq’äta, Kajiyata. Sapa mä kantunanx walja ayllunakanirakiwa.
Ujkaruxa, uñacht’ayarakiñaniw Janq’ulaymis markax qawqha jaqinakanisa, sapa mä kantunanakanxa.
janq'ulaymes markan utjasirinakapa
Ilustración 1: habitantes de la población de Ancoraimes [1]
Aka jamuqatanx uñjt’araktanwa jilpachax jaqinakax utjasipxarakiw kantun Janq’ulaymituqina, ujakarux arktarakiwa kantun ch’ixipampa, qhipankarakiw sutalayaxa.
Kantun janq’ulamin ayllunakapax tunka suxtawa, uka ayllunakax aknirinakawa: Ancoraimes(pueblo) Ispaya Grande, Ispaya Tocoli, Ispaya Lukimbaya, Ispaya Este, Lluxllata Grande, Lluxllata Tumuyu, Lluxllata Centro Belen, Lluxllata Laymini, Turrini Alta, Turrini Centro y Baja, Zamora, Pacharía, Pacoma Grande, Chuñuña Norte, Sud Calamarca uknirinaka.
Aka markan thuqt’äwipax candelariyankiwa, pä ur saraqkipana anata phaxsita, uküruw wali uksar aksarux ch’akhanaks unuqt’ayapxaraki, thuqurinakapax pusi, phisqa tamawa. Kimsa tam murinu, mä tam kapural, mä tam kullawa, ukhamarakiwa, yaqhip maranakax yaqha ayllunakatw jutapxir thuqt’irixa, ukanakax aknirinakarakiwa: wakawaka, mukululu, qinaqina, ukanaka.
Yatiqaw tuqinx Kantun Ankuraymituqinx walja yatiqañ utanakaniwa, wali uñt’atax colegio ancoraimiwa sutipax akjamarakiwa “Colegio Humanístico Técnico Industrial Metodista Ancoraimes” aka yatiqañ utax walja maranakanirakiwa, uka yatiqañ utat mistusax jach’a yatiqañ utanakar sarasax waljanirakiwa yatxatt’atanakax utjaraki. Yatichirinakapax wali kust’atanakarakiwa, jilpachax jichhanakax yaticht’asipkarakiwa licenciados ukhamanaka. Uka yatiqañ utarux walja yatiqirinakarakiw purt’apx kunayman ayllunakata.
Yapuchawtuqinx yapucht’apxarakiwa kunayman achunaka, chuqi, apilla, isañu, ulluku, siwara, awina, jupha, tiriwu, jawasa, alwirija, juk’ampinakampi. Anchha thaya pachanx ch’uñrak wali ch’uñuchapxi.
Uywatuqinsti uywt’apxarakiwa waka, uwija, khuchi, ukanakakrakw jilpachaxa, utanx uywasipxarakiwa phisi, añu, wallpa. Uka markanakan jakasir jaqinakatakix wakax wali askipuniwa kunalaykutix wakampipuniw yapunakx satapxi,
Satañatakix nayraqatax pä wakw yukump waxratx ñich’antapxi, uka uywanakax janiw kikipakiti, utjiw kupi waka, ch’iqa waka. Kupi wakax kupixatpunw ñich’antayasispaxa, janiw ch’iqaxatx ñich’yaskarakispati, jilpachax kupit lurir uywanakax urqunakawa. Ch’iqa wakax ch’iqaxatpunw ñich’ayasirakisspaxa, janiw kupixatx ñich’ayaskarakispati. ukatx armampiw nukhuntapxi, armax mä jiru chuntaniwa, ukatw yapu yapuchañatakix wakampiw iraramjayapx uksar aksaru, ukatx wakampirakiw satantapxi chuqi, apilla, siwara, awina, juk’ampinaka.
Ukham saräwinakanikiw janq’raymi markaxa. Inasa aruskipañax jilpachachispa.
[1] POA POPULARIZADO 2004: “GUBIERNO MUNICIPAL DE ANCORAIMES 2da sección de la provincia Omasuyos La Paz Bolivia”: Ancoraimes. 2004: 10
AYMARAS - Amuyt’äwi “AYMARANAKAN SARNAQÄWIPA”
Amuyt’äwi
“AYMARANAKAN SARNAQÄWIPA”
(Qillqt’iri: Edwin Usquiano Quispe)
Aymar qamasan qamir markan marchirinakapax kunayman luräwinakani, saräwinakani, amuyt’awinakani, ukjam suma utt’atapxataynawa, khaya nayra pachanakanxa, suni, qhirwa, junt’u, uraqinakan axarjam saphintata.
Kuna pachatix khaysa anqax (Europa) jach’a markat tumayk ñanqha supay q’ara jaqinakax aksa Tawantinsuy uraqir mantanipk ujkat aymar jaqinakar jiwarayañatak yänakap aparañatak jupanakan saräwinakap utt’ayañatak purintanipxatayna. Uka pachat aksaruw aymar markan jaqinakapax janis amuyunikasp ukjam uñt’atapxatayna.
Yämakis aymar jaqin imill yuqall wawanakaparust janiw chiqpach sarawinakaparjam yatxatawix utjirïkataynati. Ukat qhipa maranakarux k’achhat k’achhat yapump uywamp sarnaqir jaqinakax umuyunakap luräwinakap kamanchayañatakix qara jaqinakaruw kutkatapxatayna,
Ukhamaw aymaranakax wäli khaya nayra pachanakanx sartasipxatayna, jan qara jaqinakar istasa. Ukampirus jupanakan niq’it lurt’at utanakan jakasipxiritayna.
Nayrapachat jichhapachkamax aymaranakax yap yapuchasisa, uyw uywasisaw qamasipxiritayna, jupanakax utarux samart’irikiw puripxiritaynaxa, jilpachax qullu iramanakan pampanakan jawirxanakan irnaqapxi. Sarnaqäwinakapanx taqiniw maynit maynikamas yanapt’asipxarakiritayna.
POESÍA AYMARA - Chapar aru “MAMITA MAMITA”
Chapar aru
“MAMITA MAMITA”
(Qillqt’iri: Edwin Usquiano Quispe)
Mamita jumax wali jiwitakitawa
khä panqaranakjama
ajanumax khä illimanjamaw k’ajtani
amuyumax wali jach’awa.
Nayat amtasista mamita
wijllta jayp’u sujst’asa
nayar munasista
jach’a munasiñan tayka.
Nayan wali munat taykaja
jumakiw nayan t’aqhisitaxs yattaxa
jumakiw nayan manq’ataxs yattaxa
sapurus juma jak’ankañakw muntxa.
Jumax nayatakix wali jach’atawa
jumaw ch’amamamp aka pachar apanista
suma willka qhan uñjayista
kunampirak kutt’aykam mamita.
Jumax mamita jak’ajankasktawa
jumax arux k’ajtaytaxa
janit jumakasm ukjaxa
janiw kunas chiqapar sartkaspati
Kawksarus jichhax mamit saraskta
aksar kutt’anim jutam
chhuy…!!! Ist’itay mamita
nayax juma chikaw saran munta.
Mamita kunas kamachasktama
kunats llakit uñanaqasta
mamita…!!! ist’itaya
ñanqha jaqinakach uñistam.
Janiw ukax askikaspati
chhuy…!!! jan yäqamti
jumax qamasamp makhatam
jani ch’am pist’ayasimti.
Mamita… mamita…
nayax jumarux wali munasma
mamita…!!!
Suscribirse a: Entradas (Atom)


text:
Caigua comunidadana Guaranies comunarionakaxa janiwa petrolera empresanakakata qullqinaka jutkani uka ni compensaciones ambientales ukaqullqinaksa munapkiti.
Tarija departamentuna comunario jakasirinakatakixa, juk’ampi wakiskirixa umajark’añawa, umawa taqikunat sipanxa juk’ampi wakiskirixa.
Indigenanakaxa octubre phaxsitpachawa Pozo Caigua X1001, YPFB Chaco empresana mantañaru maquinaria ukhamaraki trabajaduranakaru jark’antapxi. Ukhama jan petróleo Parque Nacional Aguaragüe ukjana thaqapxañapataki.
Ukjanwa jikxatasi ma jach’a uma represaxa 700 hectarea ukch’a yapuchaña uraqinaka ch’axchunataki, ukhamaraki tunka pisqani comunidadanakawa um umañataki katuqasipxi uka represatxa.
Jach’a jiliri sarayiri Consejo de Capitanes Guaranies de Tarija uka organizacionata, Tomas Araray tataxa siwa, IPS ukankirinakaruxa, thaki jark’antawisti sarantaskakiniwa, explotación y exploración uka irnaqawinakaxa, Caigua represaxa ukjankaskakiñapa ukax suma respetatani ukjakama, sasa.
Guaranies comunarionakaxa axsarapxiwa uma represaxa, empresa petroleranakana irnaqawinakampixa vininjata uñjasispa, kunamti niya 20 tunka phuch’unampis pasxixa ukama, sasa.
Ukja jak’ana uraqinakanxa umaxa wali ch’isli ukhamaraki q’anuwa, janiwa uywanakansa, jaqinakansa umañjamakiti, siwa.
Yacimientos Petrolíferos Fiscales Bolivianos empresaxa, ma amtawinxa compromitisiwa phuch’unakxa sum imantañataki ukhamaraki taqi jan walt’awinakxa askicht’añataki, ulhamarusa jichhakamasa jan walt’awix ukhamaskakiwa, umax q’anuskakiwa ukja uraqinakanxa, ukja uraqinakasti 2000 ukja maranwa parque nacional ukhama utt’ayataxi.
Hidrocarburos Ministerioxa, comunarionakaxa jark’antapxiwa “nayrar sartaña”, sasa, comunarionakasti sapxarakiwa “umwa arxatasipkta”, sasa.
YPFB empresana presidente ejecutivo, Carlos Villegas tataxa, siwa IPS, uksankirinakaruxa, comunarionakampi uka jan walt’awinaka askichañatakixa, utjiwa ma amtawi askichañataki, sasa. Ukhamaraki “wali suma uraqinakxa jark’añataki”, sasa.(PULSAR/IPS/ECOJÓVENES).


text:
QULLAN ARUNAK YATICHAÑATAKI
Janïr utt'askasa
Maryknoll Tatakuranakax aymar markar alaxpach awkin arunakap yatiyañataki purinipxatayna, ukat San Gabriel Radyux Diosan
arunakap yatiyasa ukjamaraki ullañ qilqañ yatichasaw wakichäwinakapamp Parroquia de Peñas ukjatpach qallarawayatayna.
Amtäwinaka
Iglesia Católicaxa, Coloniaje pachatpachaw Religión Católica ukax religión oficial de Estado boliviano ukjam uñt'atäxatayna.
Maryknoll Tatakuranakax suni uraqir chhijnuqtasaw alaxpach awkin arunakap jach'añchayañatak utt'asipxatayna:
"Taqiniw iglesiapxtanxa, ukjamäsinxa, Diosar arkirïpxañanakasawa". Ukapachataw Aymar jila kullakanakar Tatitun arunakap
yatipxañanakapatak ullañ qilqañ yatichäwimp sarantapxatayna.
Ukjamatawa, Departamento de Pastoral ukasa utt'asiwayarakitayna, alaxpach awkin arunakap jach'añchayañataki. Jichhürunakkamas
uka amtäwinakamp irnaqatakïskiwa, markachirinakar amuyt'ayañataki ukjamaraki jiwasan saräwisampis chikañchayañataki.
AMTÄWINAKAPA
Jach'a amta
Qullan arunak taypi taqi markachirinakaru, wayna tawaqunakaru, jisk'alalanakaru iyawsäw jach'añchayaña ukjamaraki taqiwjanakan
markachirinakas yatipxañapataki; q'uchunakamp yupaychaña, alaxpach awkin arunakapax taqiwjar puriñapataki, sapa utjäwins aski
jakäwi utjañapatak mayiña.
Phuqhasir amtanaka
- Misanak Radio taypi qhanstayaña.
- Iyawsäwi sapa maynin utjañapatak qullan arunak yatiyaña.
- Qullan arunak taqiwjanakan qhanstayaña.
- Pisin qamasirinakaru, wajchanakaru, t'aqhisirinakar oración taypi yanapt'aña.


text:
Perú marka pachana taqi chiqana uka ciencia y tecnología sutinchata yatiñanakawa apnaqasiskarakini, ukhamata jaqinakana taqi kuna lurañataki yatiñanakasa amparanakapankañapataki, markanakana yänakapasa chiqaparu apnaqasiñapataki, empresa mayachäwinakasa juk’ampi ch’amanchasiñapataki. Uka yatxatäwinaka tuqita lurtäwinakasa aliqata chiqaparu amuynuqasa uñanuqt’atarakiniwa. Ukampinsa sapa mayni yatxatäwinakana irnaqt’irinakana qillqt’atanakapasa suma yäqatarakiniwa, jupanakasti Estado taypita jawsthapt’asina chhijllt’atarakiniwa, wakisiri amtäwinakasa uka pachparakiwa jajlljt’asiskarakini.
Uka jach’a amtäwi phuqaña laykuxa Estado taypita:
(a) Yatxatäwinakaru wayusiri jilata kullakanakarusa, uka yatxatäwinaka wali khusa ch’amancht’añataki wakisiri yänaka alañatakisa, ukhamaraki yatxatasa machaqa yatiñanaka uñstayirinakatakisa qullqisa Estado taypita churataskarakiniwa, ukatakixa qullqi irañanaka sartayañataki ukhamaraki yaqha tuqinakata qullqi thaqt’äwinakasa suma arusthapisa wakicht’ataskarakiniwa.
(ch) Jach’a yatiña utanakansa, yaqha yatxatäwinaka ch’amanchiri mayachäwinakansa, empresa taypinakansa ciencia y tecnología sutinchata yatiñakawa k’atampi kunayma amtäwinaka taypita aptasiskarakini.
(h) Perú marka pachana jach’a empresanaka taypina wali qullqi wawachayañanaka utjañapatakixa wali sinti yatiñani jilata kullakanakaruwa jawsthapisa suma juk’ampi yatxatäwinakaru mantañanakapataki yanapt’asiskarakini.
(i) Perú marka pachana taqi chiqa suyunaka markanakapana kunaymana luräwinakaru, jaqinakaru, ukhamaraki pachamamaru suma ch’amanchañanakatakixa wakisiri amtáwinakawa wakicht’ataskarakini.
(k) Taqi markachirinakaru, chiqanxa wayna tawaqunakaru ukata jisk’a yuqalla imilla wawanakaru, suma taqi kunasa chuymanakapata apsusa lurtäwinakapa, yant’äwi kankañampi lurtäwinakapa, chiqapa kankaña tuqita lup’iñanakapa ukhamaraki pachamamaru yäqañanakapa ukata yatiyaña yänaka taypita yatiyäwinaka wakicht’äwinakapa, taqi ukhama amuyt’äwinakawa suma nayraru sartayataskarakiniwa.


text:
45 sarnaqäwi: Jordán jawir makatasipki
¡UÑTMA! ¡Israelitanakax Jordán jawir makatasipki! Ukampis ¿umasti? Ukha nayrakiw aka jawiranxa umax phuq saraskäna, ukhamarak ukapachax jallux wal purintirïna. ¡Janirakis umax utjkitixä! ¡Wila Lamar Qut makatapkäna ukhamarakis waña uraqnam makatasipkixä! ¿Kawkinkis umaxa? Yatxatañäni.
Jordán jawira makatañ horas purinxäna ukhaxa, Jehová Diosax akham sasaw Josué tatampi israelitanakar sayäna: ‘Diosampi arust’äwir mantat arkas kallt’atawa sacerdotenakax jiwasanak nayra sarani. Ukat kunapachatï Jordán jawirar takt’apkani ukhaxa, umax wañt’aniwa’ sasa.
Ukhamasti arkas apt’ataw sacerdotenakax jaqinak nayra sarapxäna. Ukat kunapachatï jawirar puripkäna ukhaxa, sacerdotenakax umaruw mantapxäna. Jawir umax waljapuniw saraskäna. ¡Ukampis um takt’apkäna ukhaxa, umax wañt’xänwa! ¡Mä milagrünwa! Jalaniskir um Jehová Diosaw alayat sayt’ayäna. ¡Jawirax wañäxänwa!
Arka apt’at sacerdotenakaxa jawir taypiruw sayt’apxäna. ¿Akan uñjtati? ¡Taypinkasipkän ukäñkamasti waña uraqnamwa israelitanakax Jordán jawirxa makatapxäna!
Taqini makatxapxäna ukhaxa, Jehová Diosax Josué tatampiw 12 ch’aman israelitanakaruxa akham sayäna: ‘Sacerdotenakax sayasipki ukjat 12 qalanaka aptanipxam kawkjarutï jichha arumax samarapkañäni ukjar uchañataki. ¿Kunatak uchatasa aka qalanakaxa? sasa wawanakasax jiskt’apxistani ukhaxa, wawanakamar akham sapxätawa: Kunapachatix Diosampi arust’awir mantat arkapax Jordán jawirankkäna ukhaxa umax wañt’änwa sasa. ¡Aka qalanakax Diosan milagropwa amtayani!’ sasa. Josué tatasti 12 jisk’a qalanakampwa sacerdotenakax sayasipkäna ukawjat irtawayarakïna.
Ukatxa arka apt’at sacerdotenakaruw Josué tatax akham säna: ‘Jordán jawirat mistxañäni’ sasa. Mistxapxäna ukhaxa, wasitampiw umax jalxarakïna.
Josué 3:1-17; 4:1-18.
Jiskt’äwinaka
- ¿Kunsa Jehová Diosaxa israelitanakar Jordán jawira irpkatañatakix luräna?
- ¿Kamachapxañapäns israelitanakax jawir makatañatakixa?
- ¿Kunatsa Jehová Diosaxa tunka payani jach’a qalanak jawirat apapxam sänxa Josué tataruxa?
- ¿Sacerdotenakax jawirat mistxapxän ukhax kunas kamachänxa?
Yaqha jiskt’äwinakampi
- Liyt’añamawa Josué 3:1-17.
Kunjamtï aka sarnaqäwixa uñacht’aykixa, ¿kun lurañasasa Jehová Diosampi yanapt’ayasiñatakisa bendicionanaka katuqañatakisa? (Jos. 3:13, 15; Pro. 3:5; Sant. 2:22, 26.)
¿Israelitanakaxa Canaán uraqiru mantañatakïskän ukhax Jordán jawirax kunjamäskänsa, ukat kunjamsa Jehová Diosan sutipa ukax jach’añchäna? (Jos. 3:15; 4:18; Sal. 66:5-7.)
- Liyt’añamawa Josué 4:1-18.
¿Jordán jawirat kunatakisa tunka payani qalanakaxa Guilgal sata chiqaru uchapxäna? (Jos. 4:4-7.)


text:
The Tower of Babel (Genesis 11: 1-9)
Central Aymara (1997 edition)
- Qhä tiemponsti take jakesa mä casta parlaniquïnwa.
- Cunapachatejj inti jalsu toket mistunipjjäna ucapachajj, Sinar sisqui ucsa token mä pampa orake jicjjatapjjäna, ucatsti ucanwa jacapjjäna.
- Mä urusti jupanaccamaw parlt’asipjjäna aqham sasa: “Ladrillonac lurañäni, ucatsti ninaruw phichsuñäni” sasa. Uqhamwa ladrillonaca apnakjjapjjäna kalanac lantjja, ucatsti mezcla lantjja asfalto apnakjjapjjaraquïna.
- Ucatsti sapjjaraquïnwa: “Jutapjjam, jichhajj mä jach’a marca sayt’ayañäni, uqhamarac torrepas alajjpachar puriñcama lurasipjjañäni. Uqhamatwa takeninsa uñt’atäñäni, ucatsti janiraquiw take aca orakpacharu aywitatcañäniti” sasa.
- Ucampisa Tatitu Diosajj uca marca, uqhamarac cuna torrtejj lurasipcän uca uñjiriw sarakanïna,
- ucatsti saraquïnwa: “Jupanacajj mä sapa marcaquïpjjewa, mä sapa arucwa parlapjjaraqui, ucatpï aca lurañjja kalltapjjejja, jichhasti jupanacajj janiw uca lurañjja apanucupcaspati.
- Parlanacap mayjt’ayir jichhajj sarakañäni, uqhamat jan jupanaccama cuna parlatanacapsa amuyasipjjañapataqui” sasa.
- Uqhamwa Tatitu Diosajj take acapacharu anatatäna, ucatsti jupanacajj uca marca lurañsa apanucjjapjjaquiraquïnwa.
- Uca chekanwa Tatitojj take jakenacan parlanacapjja mayjt’ayjjäna, uca chekatwa jakenacjja aca orakpachar ananucjjäna. Ucatwa uca chekajj
Source: La Biblia en lengua Aymara. Sociedades Biblicas Unidas. United Bible Societies, 1997.
Central Aymara (2011 edition)
- Khä urunakansti taqi jaqisa mä laxraki parlapxäna.
- Kunapachatix jaqinakax inti jalsu tuqit mistunipkän ukapachaxa, Babilonia uraqin mä qhirwa uraqi jikxatapxäna, ukatsti ukan jakiriw qhiparapxäna.
- Mä urusti jupanakkamaw aruskipasipxäna akham sasa: “Ladrillonak lurañäni, ukatsti ninaruw phichsuñäni“ sasa. Ukhamat ladrillonakxa qalanak lanti apnaqapxäna, mezcla lantsti asfalto apnaqapxarakïna.
- Ukatsti sapxarakïnwa: “Jutapxam, jichhax mä jach’a marka sayt’ayañäni, torrepas alaxpachar puriñapkama lurapxañäni. Ukhamat taqininsa jach’at uñt’atäñäni, ukatsti janirakiw taqi aka uraqpacharux aywitatkañäniti“ sasa,
- Ukampisa Tatitux uka marka uñjiriw saraqanïna, ukhamarak jaqinakan torre lurasipkatap uñjiri,
- ukatsti sänwa: “Jupanakax mä sapa markakïpxiwa, mä sapa laxrak parlapxaraki, ukatpï uka lurañ qalltapxixa, jichhasti jupanakarux janiw kunas uk lurañ jark’kaspati.
- Ukhamasti parlanakap mayjt’ayir saraqañäni, ukhamat jupanakkama jan kuna parlatanakapsa amuyasipxañapataki“ sasa.
- Tatitusti ukhamwa taqi aka uraqpacharu jaqinakar ananuküna, ukatsti jupanakax uka marka lurañsa apanukxapxarakïnwa.
- Uka chiqanwa Tatit Diosax taqi jaqinakan parlanakap mayjt’ayxäna, uka chiqatwa jaqinakarux aka uraqpachar ananukxäna. Ukat uka markax
Source: La Biblia en lengua Aymara. Sociedad Biblica Boliviana, 2011.
Contributed by Wolfgang Kuhl
Information about Aymara |
Phrases |
Numbers |
Tower of Babel
Other Tower of Babel translations
By language |
By language family


text:
Sapa uta taypina utjasiri chacha warmi ukata khitinakatixa jupanakampi chika utjasipki ukampinsa jupanakana suma jaqi kankañampi utjäwinakapawa ch’amanchtaskarakini, panicht’ata chacha warmi jakäwinaka ukhamaraki mayaru tukusa yanapkipasisa jakäwinakawa chiqpachanxa suma yäqataskarakini. Maya uta taypina suma jakaña ch’apaqachirinakaruxa Estado taypita jani ukhama jakapxañanakapataki sumata unanchayasa iwxatapxarakiniwa, uka iwxäwinaka jani katuqasirinakaruxa ukhama jani wali sarnaqañanaka armayañkama juchanchatarakiniwa. Ukhama pachparakiwa taqi aynacht’ata, wajcha kankañani, ukata uñinukuta kankañani utjasiri jisk’a imilla yuqalla wawanaka ukampinsa wayna tawaqunaka suma jakañanakapataki yanapt’äwinakawa ch’amanchasiskarakini. Markanakana utjasirinaka taypina suma purapata yäqasisa, jaqjama uñjasisa, saranakasa arktasa suma jani juchanchasisa jakañanakawa ch’amanchasiskarakini.
Uka jach’a amtäwi phuqaña laykuxa Estado taypita:
(a) Sapa uta taypina chacha warmi ukata jupanakampi chika utjasirinakampi suma khuyapasisa jakasipxañanakapatakisa yatiña utanakana yatiñanakasa yatichasiskarakiniwa.
(ch) Awki taykanaka wawanakaparu suma uywäwinakasa wali yäqataskarakiniwa.
(h) Jisk’a yuqalla imilla wawanakana ukhamaraki q’axu wayna tawaqunakana yatiña utanakana ukata yaqha mayachäwi taypinakana p’iqiña kankaña katxaruña kankañanakapa k’atamapi yäqasa ch’amanchasiskarakini.
(i) Jisk’a yuqalla imilla wawanaka ukhamaraki q’axu wayna tawaqunaka yatiña utanakaru, qullaña utanakaru, juk’ampi yatiñaru, jañurt’äwimpi jakañaru ukata suma jaqi kankañani jakañaruwa irptasiskarakini, ukhamatwa jupanaka pachpatsa, jaqi kankañanakapatsa, luräwinakapa tuqitsa amuyasiskarakini.
(k) Uta taypina jani walt’äwinaka jani utjañaparuwa ch’amanchasini, ukanxa janirakiwa jisk’a yuqalla imilla wawanaka ukhamaraki q’axu wayna tawaqunakaru nuwasnkama irnaqayañasa utjxaniti.
(l) Waynanaka tawaqunakana lunthatasiñataki mathapisitanakapsa janiwa inaki uñch’ukiskaniti, jupanakaru uka jani aski thakita yaqha chiqapa suma jakaña thakirurakiwa irptasxarakini.
(ll) Terrorismo utjkäna uka pacha warakjata jisk’a yuqalla imillanakarusa, q’axu wayna tawaqunakarusa wali khusa yanapt’äwinakawa churasiskarakini.
(m) Municipalidad mayachäwinaka taypina, yatiña utanaka taypina, uka Defensoria del Niño y del Adolescente sutinchata mayachäwinaka taypita suma uka jisk’a yuqalla imilla wawanakaru ukata q’axu wayna tawaqunakaru juchanchasirinakaru wayxatäwinakampi yanapt’asiskarakini.
(n) Jilawiri wayna tawaqunakana suma k’uchi kanakañani, chuymanakapatjama kunsa lurt’iri ukata kunaymana lurañanakansa jusachaña kankañanakapa ch’amanchäwinakawa nayraru aptasiskarakini.
(ñ) Jichha chikthapita wayna tawaqunakataki, imillpacha wawani chachana jaythjata kullakanakataki ukhamaraki usuri q’axu tawaqunakataki yanapt’äwinakasa utjaskarakiniwa.
(p) Kunaymana mayacht’äwinaka yanapt’apampiwa jisk’a wawanaka sapa uru awki taykanakapa irnaqiri sarañanakapkama suma uñjäwinakawa ch’amanchasiskarakini.
(q) Markanakata wali jaya chiqana p’iqiñanakana armanukuta ayllunakanpacha wayna tawaqunakana jañurt’asiñanakapataki, anatt’añanakapataki ukata jakäwinakapa ch’amanchañataki taqi kunasa lurataskarakiniwa.
(r) Wawanakana ukhamaraki q’axu wayna tawaqunakana chiqapa jakäwinakapasa uka kunaymana yatiyäwinaka arsuña ukata uñacht’ayaña yänaka taypita taqiniru suma uñacht’ayataskarakiniwa, ukhamarusa taqi kuna wakichäwinakasa uka wawanaka q’axu wayna tawaqunaka amtasna wakicht’ataskarakiniwa.
(s) Chacha warmi sarnaqaña tuqitsa khusa yatichäwinakawa aptasiskarakini, kuntixa awki taykanakaxa wawanakapataki chacha warmi sarnaqaña tuqita kuntixa munapki uka amuyunaka suma yäqasisa.
(chk) Wayna tawaqunaka yatiñanakapa suma sapa kutita sapa kutirjama sintpacha ch’amanchañanakapataki aliqa qullqimpi yanapt’awinakasa churasiskarakini.
(t) Uta taypina utjasirinakana ukhamaraki wayna tawaqunakana jani nuwasiñampi jisk’achäwinaka utjañapatakixa kunaymana mayacht’äwinaka taypita aski arusthapïwinakawa utjayasiskarakini.
(u) Estato tuqita lup’iñataki wayna tawaqunakana mathapisïwinakapaxa suma thurinchataskarakiniwa.


text:
Ch'uñu
Ch'uñu ch'uñuchaña Nayraqatax ch'uñux juyphin luxsuta ukatx lupimp wañt'ayat ch'iyar waña ch'uqiwa. Ukatx ajam luräwinakaw ch'uñu lurañatakix wakisi: Phinat ch'uqi pallïwi Niya juyphix pachax puriniñampixi ukjaw phinanakax imarxaña, ukat ch'uqix tam tam palljxaña. C'huñu ch'uqix tantiyunakas jisk'anakas ukaw wakichña ch'uñuwir apxañataki. Ch'uñüwi Ch'uñuwix ch'uñu ch'uq juyphimp juypsuyañatak tilan chhiqawa. Yaqhip markanakanx kawkhantix wal juyphix purki ukhar apatawa. Ukampis jilpachas jawir lakanakaru, qhuthañ thiyanakar wakichatarakiwa. Jant'aküwi Wali sum juyphi ch'uñu ch'uqir katuñapatakix waylla sat ñut'u jichhuw jant'akuña, ukat ukjar ch'uqix tilantaña. Qhallaña Niya juysthapiw ch'uñu ch'uqix uman qhalljaña ukjamat qalam t'uqkirik willtax apthapiña. Jaqhipax nayrïr k'ank'a arukiw umamp qhallirix ch'uñüwir sarapxi. Takiña Takiñax kunawrasatix luxutax lupimp chullurxi ukjaw kayump takirxaña. Jilpachax warminakaw takipxi ikampis chhachax takirakispawa. Wañayaña Ch'uñu takiratax lupimpiw wañsuyxaña, ukatakix uta jak'anakaruw luxsutpach apxapxi. Sillp'iña Wañaski ukjaw sillp'iñax jan phayasiñ urasax wasitat sillp'iskañataki. Yamakis jach'a ch'uñunakax wali sum q'arak sillp'sutañapawa, kunattix ukanakaw jach'a phuñchawinakan phayata. khuyuña Wañat ch'uñux khuyxañarakiwa, ukatakix thayaw munasi. Pirwaña Thayamp t'unanak khuysuyxatax yutinakaruw imxaña. Yaqhipanakax sixinakaruw uchasxapsi. Chulluchiña Suma wañt'ayata, thayampis khuysut chúñuw manq'añatak umar chulluyxaña. Ukaw ch'uñu chulluchiña sata. Ukatx umamp chullutax phayasiñakixiwa. Akjam kask ch'uñunakaw utjaraki Qhach'u ch'uñu Qacha ch'uñu Tuju ch'uñu Waña ch'uñu


text:
Jaylliwix mayïr elemento cultural ukhamawa, jaylliwix ñä taqpach ugandeses jakawinakapan chikt’atawa, ukhamakipanx janiw kuna yaxanakaspas aka maranakan industria musical nacional ukhamar kiptatap ch’amamp sartatapaxa.
políticos, soldados ukhamarak oficiales de policía jupanakan carreras profesionales en la música ukar munapayt’atanakapax wali muspkayjamawa.
1981 maranw Uganda markax mayïr wali ch’amamp sartir jayllt’ir militaranixa, jupax Sergeant Kifulugunyu satawa.
Jupan jaylliwipax walpin walxa oficiales del ejército jupanakar aka guerra civil jichha presidente Yoweri Kaguta Museveni jupamp utjkän ukjax ch’amancht’atayna. Ukhamarus 1990 mara qalltanx sargento Kifulugunyu jupax wali yupaychat artistänwa.
Akïr witiyunxa, sargento Kifulugunyu jupax NTV Uganda ukampiw qhipäxan nayräxan guerra ukamp jaylliwimp sarnaqt’atapxatw arst’äna. jupas yaqhanakas wali llakthapitaw plagio ukxat jiqxatasipxi. Kunjamakitix artista local Gravity Omutujju jupax aka Kifulugunyu “Kibonge” sat jaylliwirx Omwoto” sutimpw sutiyatayna ukhamarak yaqha arunakamp qillqxatayna, ukax jan qillqirin iyawsawipampi.
Industria de la música contemporánea uka taypinx agentes de seguridad Afande Karangwa ukhamarak Afande Mia and Afande OJ jupanakampiw jakthapisxi. Uka Paninin jaylliwipax patriotismo, la obra civil, jilpachas policía ukanakatak jayllint’atawa.
Qhip qhip wali k’achacht’at wituyunakapax “Kaazi Yetu” satawa, ukax swahili ukan “irnaqäwisa” sañw muni. Witiyunx jach’unakan irnaqawipat ukhamarak Yoweri Museveni jilïr irptiriru, Inspector General de policía, General Kale Kayihura jupanakat juk’ampinakar juspart’awinakxat parlt’i.
Witiyunakapax walxa YouTube ukhamarak Facebook apnaqirinakan uñacht’ayatänwa, ukhamarux jupanakax sapa maynitakx 10,000 uñjt’irinakw jikxatapxatayna.
Sitio ugandés Daily Monitor ullt’irinak taypinx mä yaqhipanakatakix wali askinwa, mä yaqhipanakayristi kamisas jach’u isinpach jayllipxan thuquntapxani sasw k’umiqapxäna.
Nyaralego jupax ajintinak armanakap jaytjatapat ukhamarak mä pachanak sum k’uchirasitanakapxatx akhamw amuykipäna:
aaaaaoooo…from AK47 to ndomblo ya solo. (Ndombolo ya solo refers to a popular Congolese music genre and dance style).
aaaaaoooo…de AK47 a Ndombolo ukaki.(Ndombolo ukax mä jan uñt’at género musical ukhamarak estilo de baile congoleño ukakiwa
Ug_Ug jupax uphisiyalanakax código de conducta policial ukw chhaqtayapxi sasw amuyäna.
The Police worldwide has code of conduct, some of which e.g. never to drink alcohol publicly when on duty in Police uniform; as equally as it’s a misconduct dancing in uniform in public places without any orderly authorization from above. These boys should have been incarcerated on the spot, but it seems M7´s [President Museveni's nickname] Police are as ignorant of their own code of conduct as Himself from the above!
Uraqpachat jach’unakax mä código de conducta ukanipxiwa, kamisakitix janipuniw jaxu um jach’u isinpach umañapäpkiti, janirakiw markachirinakan uñjkay jach’u isinpach thuquñanakapakiti, ukhamakipanx janiw ukhamarjam sarxarupkiti, ukax jan walipuniwa. ¡Uka waynanakax jank’ak katuntatañanakapänwa, jan ukhamakipansti janjamakiw M7 (Museveni jilïr irptirin sutichapa) ukan jach’unakapax código de conducta jilïripjam yatitanakapakiti!
Witiyunakax jach’unakan iyawsawipamp lurt’atänw uñacht’ayatänwa, juk’ampirus $5,000 ch’uxña qullqimp uka witiy lurt’awitakix yanapt’atänwa.
Ajigak jupax wali k’uchikiw uphisiyalanakapat jikxatasi ukhamarak jaylliwinakap qullqir tuykuyappan kunjamakitix sinti juk’akiw payllawinakapax sasw arjt’i.
Good to be creative to supplement the meager pay earned by the police force other than the greedy politicians. Bravo officer, you need to commercialize your music to make more earning.
Wal walikiw ukham sartayañax ukhamat jach’unakan qullqiniñapataki. Jallalla jach’unaka, jaylliwinakam qullqir tuyuyapxama.


text:
11 yatichäwi
¿Kunjamsa Diosan Leyinakapajj yanaptʼistu?
1. ¿Kunatsa yanaptʼatäñ muntanjja?
Taqe kun Luriri Jehová Diosajj wali yatiñaniwa, janipuniw jiwasajj jupjamäktanti. Ukat mä munasir awkjamaw sapa maynit wal llakisiraki. Cheqansa, Diosajj janiw jupat jitheqtat jakañasatak lurawaykistuti (Jeremías 10:23). Kunjamtï yatktanjja, jiskʼa wawanakajj awk taykapamp irpatäpjjañapawa, ukhamarakiw jaqenakajj Diosamp irpatäpjjañapa (Isaías 48:17, 18). Ukatwa Biblian yatichäwinakapajj Diosan apayanit mä regalopawa. 2 Timoteo 3:16 liytʼäta.
Diosan leyinakapasa ukat yatichäwinakapasa, kunjamsa wiñay bendicionanak katoqsna ukat kunjamsa sum jakassna ukanak yatichistu. Suma chuymampiw uka yatichäwinakapamp irpayasiñasajja, kunattejj Jehová Diosaw sapa maynir lurawayistu. Salmo 19:7, 11 ukat Apocalipsis 4:11 liytʼäta.
2. ¿Kunjamsa Diosan Arupajj yanaptʼistu?
Biblian yatichäwinakapajja, kuna ewjjtʼanakarjamas sapür sarnaqsna ukwa yatichistu. Ukat leyinakaw utjaraki ukanakajja, kuna leyinaksa phoqhañasa ukwa sum uñachtʼayistu (Deuteronomio 22:8). Kunjamsa Biblian yatichäwinakaparjam sarnaqsna uk yatiñatakejja, amuytʼasirïñasawa (Proverbios 2:10-12). Sañäni, jakäwisajj Diosan mä regalopawa, sasaw Bibliajj yatichi. Uk yatiñajj wal sapa maynir yanaptʼistu, ukhamatwa trabajonsa, utansa ukat viajkasas wali amuyumpi jan usuchjasiñatak taqe kuns lurtanjja. Hechos 17:28 liytʼäta.
3. ¿Kuna pä wakiskir kamachinakas utji?
Jesusajj pä wakiskir kamachinakatwa parläna. Nayrïrejja, kuna amtampis Jehová Diosajj jaqenakar lurawayi uk amtayistu, Diosar uñtʼaña, munaña ukat taqe chuyma Jupar serviña. Ukhamajj taqe luratanakasajj uka kamachirjamäñapawa (Proverbios 3:6). Ukarjam sarnaqerinakajja, Diosan amigopäpjjaniwa, ukat kusisit jakañsa, wiñay jakañsa jikjjatapjjarakiniwa. Mateo 22:36-38 liytʼäta.
Payïr kamachejja, jaqe masisampi sum apasiñasatakiw yanaptʼistu (1 Corintios 13:4-7). Ukarjam sarnaqasajja, kunjamsa Diosajj jaqenakar uñji uk yateqasitaswa uñachtʼaytanjja. Mateo 7:12 ukat 22:39, 40 liytʼäta.
4. ¿Kunjamsa Diosan Leyinakapajj yanaptʼistu?
Kunjamsa familianakajj mayachtʼat jakasipjjaspa ukat munasiñampis uñjasipjjaspa ukwa Diosan Leyinakapajj yatichistu (Colosenses 3:12-14). Ukat Diosan yatichäwinakapajja, jan walinakatwa familianakarojj jarkʼaqaraki. Sañäni, jaqechat chacha warmejj janiw jaljtapjjañapäkiti sasaw yatichi. Génesis 2:24 liytʼäta.
Diosan yatichäwinakaparjam sarnaqañajj taqe kunanwa yanaptʼistu, suman jikjjatasiñatakis yanaptʼarakistuwa. Sañäni, yaqhep jaqenakajj Biblian yatichäwinakaparjam sarnaqapki uka jaqenakaruw trabajo churañatak thaqhapjje, “jupanakakiw honrado chuymanïpjje ukat taqe kunansa phoqherïpjje” sasaw sapjje (Proverbios 10:4, 26; Hebreos 13:18). Ukat kunanakatï jakañatakejj wakiski ukanakampik kusisit jakasiñwa Diosan Arupajj yatichistu, ukhamatwa qollqe jikjjatañataki chʼamachasiñat sipansa, Diosamp sum apasiñatak chʼamachassna. Mateo 6:24, 25, 33 ukat 1 Timoteo 6:8-10 liytʼäta.
Biblian yatichäwinakapajja, kʼumara jakasiñatakiw yanaptʼistu (Proverbios 14:30; 22:24, 25). Sañäni, Diosan leyinakaparjamajja, machjasiñajj janiw walïkiti, uka leyinakarjam sarnaqañaw usunakatsa ukat chijinakar puriñatsa jarkʼaqestaspa (Proverbios 23:20). Ukampis machjayir umañanak mä jukʼa, wali amuyumpi umtʼañajj Jehová Diosatakejj janiw juchäkiti (Salmo 104:15; 1 Corintios 6:10). Cheqansa, Biblian yatichäwinakapajj wali askiwa, uka yatichäwinakaw sum sarnaqañasataki ukat suma amuyunïñatak yanaptʼistu (Salmo 119:97-100). Ukampis cheqpach cristianonakajja, janiw askip thaqhasakejj Biblian yatichäwinakaparjam sarnaqapkiti, jan ukasti alajjpachankiri Jehová Diosar jachʼañchañatakiw ukarjam sarnaqapjje. Mateo 5:14-16 liytʼäta.
JUKʼAMP YATIÑATAKI
Jan kun mayisakiw Bibliat yatichapjjerisma
Jan kun churasakiw kawkhansa ukat kuna horasarus yatichayasiñ munasma ukarjam Bibliat yateqasma.


text:
Taqi jaqisa suma khuskhachäwi kankañampi uñt’ataniwa, kunattixa Perú markana qhana qhana arunxa kunaymana taypina jisk’achasïwi ukhamaraki janiwa jaqita jaqikama purapata yäqasïwixa utjkiti, warminakasa, wawanakasa, chuymani jaqi masisasa, pachpa markasa jaqi masinakasasa, usnaqiri jaqi masisasa, jani kunaru atinisiñani jaqinakasa janisa jaqinakäpkaspa ukhama taktatawa uñjasipxi. Uka jani khuskhachäwi kankañanaka kutjtayañatakixa Estado taypita munasiña kankañampi utjäwinakaru sartäwinakaxa chamanchasiñapa, ukatakisti qullqi tuqitsa, jaqi jaqikama suma mayachasiña tuqitsa, kuna amuyañaka ch’amanchaña tuqitsa taqi jaqiwa khuskhachasiñapa.
Uka jach’a amtäwi phuqaña laykuxa Estado taypita:
(a) Jaqinakaxa janiwa kunjatsa takikipata mayampsa uñjasxapxañapati, khuskhachäwi kankañampiwa taqinisa sartasiñanakapapxi.
(ch) Taqi markachirinakana mayachäwinakapa aruskipäwinakapa taypinsa warminakaxa suma yatiñani jaqinakajma uñt’ata ch’amanchasa katuqataskarakiniwa.
(h) Warmirusa, chacharusa maya sapa jaqirjama suma uñt’atañapataki, suma uñjatañapataki Estado taypita maya institución sutinchata jach’a mayachäwiwa chhijnuqayasirakini, uka taypita amuyt’atanakaxa chacha warmi jani jisk’achasisa jakasipaxañanakapatakixa ch’amanchasirakini.
(i) Warminakaxa kuna yänaka lurañanaka irnaqäwinakarusa jawsatapxarakikiniwa, jupanakatakixa walja punkunakawa irnaqañanakapataki jist’artasirakini.
(k) Yuqalla imilla wawanakasa, wayna tawaqunakasa, achachila awichanakasa, uta taypina awkita taykata sayt’iri warminakasa, jani kunani wajcha jaqinakasa, armanukuta jaqinakasa, usuta kankañana jikxatasiri jaqinakasa suma tumpthapita yanapt’atasipkarakiniwa.
(l) Pampa ayllunakana utjasiri jisk’achata jaqinakaru sumwa tumpthapisiskarakini, ukatakisti jaqi kankaña suma ch’amanchañataki wakisiri wakichäwinakawa uñstayasiskarakini.


text:
La Unión (Piwra) jisk'a t'aqa suyu
La Unión jisk'a t'aqa suyu; (kastilla arupi: Distrito de La Unión) nisqaqa huk Jisk'a t'aqa suyu Piwra jisk'a suyu pi, Piwra jach'a suyupi, Piruw jach'a markapi.
Utjirinaka
Nayra sarnaqawi[trukaña | chimp askichaña]
Kamasqa mara 1927 Jallu qallta phaxsi 28, Augusto Leguía Umalliq.
Uraqita[trukaña | chimp askichaña]
° ' S W
- Urqunaka:
- Jawiranaka: Piwra
- Qutanaka:
Markanaka - Uchuy markanaka[trukaña | chimp askichaña]
Nayriri La Unión markam
Waki[trukaña | chimp askichaña]
Jaqinaka[trukaña | chimp askichaña]
36 000 jaqi (17 829 chacha, 18 171 warmi)
Iñiy[trukaña | chimp askichaña]
Markap amachana santun[trukaña | chimp askichaña]
- Karmin pallan.
- Pachakamilla Awki
Yachay tarpuy[trukaña | chimp askichaña]
Yachaychiy[trukaña | chimp askichaña]
- Asu utanaka:
- Huch'uy yachay utanaka:
- Chawpi yachay utanaka:
- Jach'a Yatiñ Utanaka:
Musiku[trukaña | chimp askichaña]
Karu puriy[trukaña | chimp askichaña]
- Karnawalnaka.
- Simana santa.
Phistanaka[trukaña | chimp askichaña]
Apaykachana[trukaña | chimp askichaña]
Jisk'a t'aqa suyu asu jaqinaka[trukaña | chimp askichaña]
Kurakanaka[trukaña | chimp askichaña]
- 2011-2014: Vicente Seminario Silva, Partido Alianza para el Progreso.
- 2007-2010: Félix Antón Martínez.
Kaypipas qhaway[trukaña | chimp askichaña]
Hawa t'inkinaka[trukaña | chimp askichaña]
- Commons katt'ana uñnaqa La Unión.
- La Unión Munisipyu
- INEI Piruw


text:
Wali aski isturyanaka Ta jallu qallta phaxsi 2009
Video: Waynanakaxa Uraqpachanwa Mä Ratunakwa Arst’asipxi
Amtawi OneMinutesJr 12 ukhamaraki 20 maranakani waynanakaruxa oraqpachanwa churi jupanakan arst’asiñapataki parlaña, yatiqaña churawinaka jinchu tuqi nayratuqi ukat yatiyañataki qurpa tuqi, laxranaka jayanqirinakaruxa nayrampi uñjaña tuqi mä ratunaki.
Austria: Kunjamsa Markan Markachirinakaxa Jach’a Yatiqañ Utanaka Phicchantawayapxi
Jumax yatiyatati jichhurunakanxa Europa markan walja jach’a yatiqañ utanakan yatiqirinak phuqsutatapxa? Waranqha waranqhanakaw ikirasipki, phayasipki, parlasipki, ukhamaraki phunchhawinaka lurasina jach’a uta tantachasiwina arkatasina qulqichirinakaru yatichañ yatiqaw tuqiru ukhamarusa sutiyatawa proceso de Bolonia mä jach’a amta mayachasiñataki aka Europa markanaka ukjamaraki mayachañataki yatichawinaka aka taqi jach’a yatiqañ utanakana.
Japón: Jan kuna alañ uru, Japun tuqina
Aka urux khaya 1992n maran Canada tuqin Ted Dave jupaw qalltawayatayna, Buy Nothing Day movement [es] aka urusti 60nk markanakarurakiw uraqpachan ch’iqitatawayatayna, Japunax uka taypinkiwa. Aka urun amuyupasti, aka jutir (28 ur saraqataruw Noviembre phaxsit saraqataru) Japunisanakax jawillt’atapxataynawa aka alasiñ tuqit amuykipañataki. Jan kuna alasiñ urut ullarawinaka: Provide a moment...
- 16 jallu qallta phaxsi 2009
Austria: Kunjamsa Markan Markachirinakaxa Jach’a Yatiqañ Utanaka Phicchantawayapxi
Isturyanaka Ta jallu qallta phaxsi, 2009
11 jallu qallta phaxsi 2009
México: Internetax Apnaqañatakiwa
Mexican Diputadunakax walja yapxatawinakwa impuesto tuqitakix 2010n maratakix yapt’awayapxatayna, Impuesto Especial Sobre Produccion y Servicios (IESPS) tuqirusa, 3% internet ukjamarak TV cableninakaru.


text:
- 10. Wajcha kankañana jakaña kutjtayañataki
- 11. Taqi jaqisa jani jisk’achasisa khuskhachasiña chuymampi sartañanakapataki
- 12. Estado ch’ullqi yatiña utanakana taqi jaqina jani qullqita yatiñanakapataki, jakäwinakasa ukata chuyma jañura anatt’äwinaka ch’amanchasiñanakapataki
- 13. Estado qullaña utanakana taqi jaqina suma qullayasiñanakapataki, jaqinakjama uñjatañanakapataki
- 14. Taqi jaqina k’uchi ukata jusachaña kankañampi irnaqäwinakaru jawst’atañanakapataki
- 15. Taqi phuqata puraka katuri manq’anaka utjañapa ch’amanchañataki
- 16. Taqi utanakana utjasirinakaru ch’amanchañataki, jisk’a yuqalla imilla, q’axu wayna tawaqu ukata wayna tawaqu suma taqina yäqkaña uywatañanakapataki